
转讜住驻讜转





	诪转谞讬' 讬讜诐 讛讻驻讜专讬诐 讻讜'. 住讚专 讛诪住讻转讗 转讞讬诇讛 谞拽讟 讝' 讬诪讬诐 拽讜讚诐 讬讜诐 讛讻驻讜专讬诐 讜讛讚专 谞拽讟 诇讬诇 讬讜诐 讛讻驻讜专讬诐 讜讛讚专 谞拽讟 住讚专 注讘讜讚转 讛讬讜诐 讜讛砖转讗 谞拽讟 讛诇讻讜转 讛讬讜诐 诇注谞讬谉 讗讬住讜专 讜讛讬转专:





专讘讬谞讜 讞谞谞讗诇

讻讬爪讚 砖讜讗诇讬谉 讛砖讜讗诇 驻谞讬讜 讻诇驻讬 讛谞砖讗诇 讜讛谞砖讗诇 讻诇驻讬 讛砖讻讬谞讛. 讛砖讜讗诇 讗讜诪专 讛讗专讚讜祝 讗讞专讬 讛讙讚讜讚 讛讝讛 讛讗砖讬讙谞讜. 讜讛谞砖讗诇 讗讜诪专 诇讜 讻讛 讗诪专 讛' 注诇讛 讜讛爪诇讞. 讜讗讬谉 砖讜讗诇 讘拽讜诇 讗诇讗 讻讚专讱 砖讻转讜讘 讘讞谞讛 专拽 砖驻转讬讛 谞注讜转 讜拽讜诇讛 诇讗 讬砖诪注 讜讗讬谉 砖讜讗诇讬谉 注诇 讘' 讚讘专讬诐 讻讗讞讚. 讜讗诐 砖讗诇 讗讬谉 诪讞讝讬专讬谉 诇讜 讗诇讗 讛专讗砖讜谉 讘诇讘讚 砖谞讗诪专 讜讬讗诪专 讚讜讚 讛' 讗诇讛讬 讬砖专讗诇 砖诪讜注 砖诪注 注讘讚讱 讜讙讜'. 讜讗住讬拽谞讗 讚讜讚 砖讗诇 砖诇讗 讻住讚专. 讜讻讬讜谉 砖讛专讙讬砖 讞讝专 讜砖讗诇 讻住讚专 砖谞讗诪专 讜讬讗诪专 讚讜讚 讛讬住讙讬专讜 讘注诇讬 拽注讬诇讛 讗讜转讬 讜讗转 讗谞砖讬 讜讙讜'. 



讜讗诐 讛讜爪专讱 讛讚讘专 诇砖谞讬诐 诪讞讝讬专讬谉 诇讜 注诇 砖谞讬讛诐 砖谞讗诪专 讜讬砖讗诇 讚讜讚 讘讛' 诇讗诪专 讗专讚讜祝 讗讞专讬 讛讙讚讜讚 [讛讗砖讬讙谞讜] 讜讬讗诪专 诇讜 专讚讜祝 讻讬 讛砖讙 转砖讬讙 讜讛爪诇 转爪讬诇. 



讜讗注"驻 砖讙讝讬专转 谞讘讬讗 讞讜讝专转 讙讝讬专转 讗讜专讬诐 讜转讜诪讬诐 讗讬谞讛 讞讜讝专转 砖诇讗 谞拽专讗讜 转讜诪讬诐 讗诇讗 诪驻谞讬 砖诪砖诇讬诪讬诐 讚讘专讬讛谉 讗"讻 诪驻谞讬 诪讛 诇讗 讛砖诇讬诪讜 讘讙讘注转 讘谞讬诪讬谉 诇驻讬 砖讛谉 诇讗 讘讬讞谞讜 讗诐 诇谞爪讜讞 讗诐 诇讬谞爪讞. 



讘讗讞专讜谞讛 砖讘讬讞谞讜 讛住讻讬诪讜 注诇 讬讚讜 砖谞讗诪专 驻讬谞讞住 讘谉 讗诇注讝专 讘谉 讗讛专谉 注诪讚 诇驻谞讬讜 讘讬诪讬诐 讛讛诐. 



讻讬爪讚 谞注砖讬转. 专' 讬讜讞谞谉 讗讜诪专 讛讗讜转讬讜转 讛讬讜 讘讜诇讟讜转 讜讛讬讜 讻转讜讘 讘讛谉 讗讘专讛诐 讬爪讞拽 讜讬注拽讘 讜砖讘讟讬 讬砖讜专讜谉 诇讛砖诇讬诐 爪讚"讬 讜讟讬"转 砖诇讗 讛讬讜 讘砖诪讜转 讛砖讘讟讬诐. 讜诪讜转讘讬谞谉 注诇讬讬讛讜 讜转谞讬讗 讻诇 讻讛谉 砖诪讚讘专 讘专讜讛"拽 讜砖讻讬谞讛 砖讜专讛 注诇讬讜 砖讜讗诇讬谉 讘讜. 



讜诪注砖讛 讜砖讗诇 爪讚讜拽 讜注诇转讛. 砖讗诇 讗讘讬转专 讜诇讗 注诇转讛 诇讜 砖谞讗诪专 讜讬注诇 讗讘讬转专 讻讜' 讜诪砖谞讬谞谉 住讬讜注讬 诪住讬讬注 讛谞砖讗诇 讘讛讚讬 讗讜专讬诐 讜转讜诪讬诐:
讬专讜砖诇诪讬 讜讬砖讗诇 讚讜讚 讘讛' 诇讗诪专 讛讗专讚讜祝 讗讞专讬 讛讙讚讜讚 讛讝讛 讛讗砖讬讙谞讜 讚讜讚 讘讬拽砖 专讞诪讬诐 讛' 讗诇讛讬 讬砖专讗诇 讛讙讚 谞讗 诇注讘讚讱 转讚注 诇讱 砖讛讜讗 讻谉 砖讛专讬 讘' 砖讗诇 讜讛砖讬讘讜讛讜 讙' 砖谞讗诪专 讜讬讗诪专 诇讜 专讚讜祝 讻讬 讛砖讙 转砖讬讙 讜讛爪诇 转爪讬诇. 讗讬转 转谞讗 转谞讬 讛拽讜诇 讛讬讛 砖讜诪注 砖谞讗诪专 讜讬砖诪注 讗转 讛拽讜诇 诪讚讘专 讗诇讬讜 讜讗讬转 转谞讗 转谞讬 讛讻转讘 讛讬讛 讘讜诇讟 讜讛讬讛 讻转讜讘 讘讛谉 讗讘专讛诐 讬爪讞拽 讜讬注拽讘 讻诇 讗诇讛 砖讘讟讬 讬砖讜专讜谉 讛讬讛 讞拽讜拽 注诇讬讛谉:




讜讗讬谉 谞砖讗诇讬谉 讗诇讗 诇诪诇讱 讜诇讘"讚 讜诇诪讬 砖爪讜专讱 讛爪讘讜专 讘讜 诪谞"诇 讜诇驻谞讬 讗诇注讝专 讛讻讛谉 讬注诪讜讚. 讛讜讗 讝讛 讛诪诇讱 讗转讜 讝讛 诪砖讜讞 诪诇讞诪讛 讜讻诇 讛注讚讛 讝讜 住谞讛讚专讬谉:




讛讚专谉 注诇讱 讘讗 诇讜 讻讛谉 讙讚讜诇:. 



讬讜讛"讻 讗住讜专 讘讗讻讬诇讛 讻讜'. 讗讜拽讬诪谞讗 诇诪转谞讬转讬谉 拽转谞讬 讗住讜专 讘讗讻讬诇讛 讞爪讬 砖讬注讜专. 讗讘诇 讛讗讜讻诇 讻砖讬注讜专 讞讬讬讘 讻专转. 转谞讬讗 讘讛讚讬讗 讻砖讗诪专 讗住讜专 讘讗讻讬诇讛 诇讗 讗诪专讜 讗诇讗 讻讘讞爪讬 砖讬注讜专 讗讘诇 讻砖讬注讜专 注谞讜砖 讻专转.





专讬讟讘"讗

讚讜讚 砖诇讗 讻住讚专 砖讗诇. 驻讬壮 讚讛讗 讚拽转谞讬 砖讗讬谉 诪讞讝讬专讬谉 讗诇讗 专讗砖讜谉 诇讗讜 注诇 讛专讗砖讜谉 讘砖讗讬诇讛 讗诇讗 注诇 讛专讗砖讜谉 讘诪注砖讛 砖砖讜讗诇讬谉 注诇讬讜 讜讬专讬讚转讜 砖诇 砖讗讜诇 拽讜讚诪转 诇讛住讙专转 讘谞讬 拽注讬诇讛:



讜讗诐 讛讜爪专讱 讛讚讘专 诇砖转讬壮. 驻讬壮 砖讛诐 砖转讬诐 砖爪专讬讻讬谉 诇讙诪专讬 讝讜 诇讝讜 讛讗 讻讙讜谉 讚专讚讬驻讛 讜讛砖讙讛:



讛讗 讚讗诪专讬壮 讗讜专讬诐 砖诪讗讬专讬诐 讚讘专讬讛诐 转讜诪讬诐 砖诪砖诇讬诪讬壮 讚讘专讬讛诐 讻讱 讛讜讗 讛注谞讬谉 讻讬 讛讗讜专讬诐 讜讛转讜诪讬诐 驻专砖状讬 讝状诇 砖讛诐 讻转讘 砖诐 讛诪驻讜专砖 砖讛讬讛 谞讜转谞讜 讘转讜讱 讻驻诇讬 讛讞砖谉 讻讬 讛讞砖谉 讛讬讛 讗专讻讜 讗诪讛 讜专讞讘讜 讝专转. 讜讻砖讻驻诇讜 讗讜转讜 谞注砖讛 讝专转 注诇 讝专转 讜讻转讘 砖诐 讛诪驻讜专砖 讘讬谉 讛讻驻诇讬诐 砖注诇 讬讚讬 讛砖诐 讛讛讜讗 诪讗讬专 讚讘专讬讜 讜诪转诪诐 讗讜转诐 讜讻砖讛讬讛 讻状讙 诪讻讜讬谉 讘讞诇拽 讗讞讚 诪谉 讛砖诐 讛讛讜讗 砖谞拽专讗 讗讜专讬诐 讛讬讜 讘讜诇讟讬谉 诪谉 讛讗讜转讬讜转 讛讻转讜讘讜转 讘讗讘谞讬诐 讗讜转讬讜转 砖讬砖 讘讛诐 转砖讜讘讛 诇砖讗诇转讜 讻砖讬爪讟专驻讜 讜讛讬讜 诪讗讬专讜转 谞讙讚 注讬谞讬讜 诪注讜专讘讜转 砖诇讗 讻住讚专 讜讻砖讛讬讛 讞讜讝专 讜诪讻讜讬谉 讘讞诇拽 讛砖谞讬 诪讗讜转讬讜转 讛砖诐 讛讛讜讗 砖谞拽专讗 转讜诪讬诐 讛讬讜 诪爪讟专驻讜转 讛讗讜转讬讜转 讻住讚专 讜谞注砖讛 诪讛诐 转讬讘讜转 讜诪驻谞讬 讝讛 讛讬讛 爪专讬讱 砖讬讛讗 讘讗讘谞讬诐 讻诇 讛讗诇驻讗 讘讬转讗. 讜讛讬讬谞讜 讚讗诪专讬谞谉 讘砖诪注转讬谉 讻讬爪讚 谞注砖讬转 专状讬 讗诪专 讘讜诇讟讜转 专状诇 讗诪专 诪爪讟专驻讜转 讜诪专 讗诪专 讞讚讗 讜诪讗状讞 讜诇讗 驻诇讬讙讬. 讜讬砖 诪讞诇讜拽转 讘讬谉 讛诪驻专砖讬诐 讝状诇 讻讬爪讚 讛讬讜 讛讗讜转讬讜转 讻转讜讘讜转 讘砖转讬 讗讘谞讬 砖讜讛诐 讻讬 专砖状讬 讝状诇 驻讬壮 砖讛讬讜 讻转讜讘讬谉 注诇 讛讗讘谉 讛专讗砖讜谉 专讗讜讘谉 砖诪注讜谉 诇讜讬 讬讛讜讚讛 讚谉 谞驻转诇讬 砖讝讛 住讚专 转讜诇讚讜转谉. 讜注诇 讛讗讘谉 讛砖谞讬转 诇爪讚 砖诪讗诇 讙讚 讗砖专 讬砖砖讻专 讝讘诇谉 讬讜住祝 讘谞讬诪讬谉 讛专讬 讛讬讜 讻状讛 讗讜转讬讜转 讘讻诇 讗讞转 讜讛讬讛 讻讜转讘 讬讛讜住祝 诪诇讗 讻讚讬 砖讬讛讗 讻状讛 讗讜转讬讜转. 讜讛专诪讘状诐 讝状诇 讻转讘 砖讛讬讜 讻转讜讘讬谉 讘讝讛 讘砖转讬 讛讗讘谞讬诐 讜诇讻讱 诇讗 谞讗诪专 注砖讬讛 讘讗讜专讬诐 讜转讜诪讬诐 讻诪讜 砖谞讗诪专 讘砖讗专 注讘讜讚转 讛诪砖讻谉 讗诇讗 砖谞讗诪专 讘讛谉 诇砖讜谉 谞转讬谞讛 讜谞转转 讗诇 讞砖谉 讛诪砖驻讟 讗转 讛讗讜专讬诐 讜讙讜'. 讜讻转讬讘 讜讬转谉 讗诇 讛讞砖谉 讗转 讛讗讜专讬诐 讜讗转 讛转讜诪讬诐 诇驻讬 砖诇讗 讛讬讜 诪注砖讛 讗讚诐 讗诇讗 诪注砖讛 讗诇拽讬诐 砖谞诪住专讜 诇诪砖讛 讻转讜讘讬谉 讜谞爪讟讜讜 诇讬转谞诐 讘讻诇讬 讛讞砖谉. 讜诇驻讬壮 讞住专讜 讘讘讬转 砖谞讬 讻讚讗讬壮 讘驻状拽. 讜诪讬讛讜 讗讬谉 讗讜专讬诐 讜转讜诪讬诐 诪注讻讘讬谉 讘讘讙讚讬 讻讛讜谞讛 诇注谞讬谉 注讘讜讚讛 砖讛专讬 讘讬转 砖谞讬 诇讗 讛讬讜 砖诐 讗讜专讬诐 讜转讜诪讬诐 讜讛讬讜 砖诐 讘讙讚讬 讻状讙 讜讛讬讬谞讜 讚讘诪转谞讬壮 诇讗 讗讚讻专 讗讜专讬诐 讜转讜诪讬诐 讘诪讛 砖讻状讙 诪砖诪砖. 讗诇讗 讚拽转谞讬 诪讜住讬祝 注诇讬讜 讻状讙 讞讜砖谉 讜讗驻讜讚 讜诪注讬诇 讜爪讬抓 讜讛讚专 拽转谞讬 讜讘讛诐 谞砖讗诇讬诐 讘讗讜专讬诐 讜转讜诪讬诐



讜讛讗 诇讗 讻转讬讘 讘讛讜 爪讚状讬. 驻讬壮 讘砖诪讜转 讛砖讘讟讬诐 讚讗谞谉 讘注讬谞谉 砖讬讛讗 砖诐 讻诇 讛讗状讘 讜讛讻讬 谞诪讬 诪爪讬 诇诪驻专讱 讜讛讗 诇讗 讻转讬讘 讞壮 讜诇讗 拽讜状祝 讗诇讗 讚讞讚讗 诪讬谞讬讬讛讜 谞拽讟讬谞谉. 讜讘讬专讜砖诇诪讬 讛讻讬 讘注讜 诇讛 讜讛讗 诇讗 讻转讬讘 讞爪状拽 讜诪砖谞讬 讗讘专讛诐 讬爪讞拽 讜讬注拽讘 讻转讬讘 砖诐.



讻诇 讻讛谉 砖讬砖 讘讜 专讜讞 讛拽讚砖 讻讜'.  讜诪讛 砖诪爪讬谞讜 讘砖诪讜讗诇 讛专诪转讬 砖讛讬讛 讞讙讜专 讗驻讜讚 讘讚 讜诇讗 讛讬讛 讗诇讗 诇讜讬 讻转讜讘 讘转讜住驻讜转 砖讝讛讜 诇讛专讗讜转 讻讬 讛讙讬注 讝讛 诇诪注诇转 讻讛谉 讙讚讜诇 讘讚讘专 讛谞讜讟讛 诇专讜讞 讛拽讚砖 讻诪注砖讛 讛讗驻讜讚:



驻专拽 讞壮 
讬讜诐 讛讻驻讜专讬诐 讗住讜专 讘讗讻讬诇讛 讜讘砖转讬讛. 驻讬壮 讗住讜专 诪谉 讛转讜专讛 讘讗讻讬诇讛 讜砖转讬讛 讜讗驻讬诇讜 驻讞讜转 诪讻砖讬注讜专 讚讛诇讻转讗 讻专状讬 讚讗诪专 讞爪讬 砖讬注讜专 讗住讜专 诪谉 讛转讜专讛 讗讘诇 讗讬谉 讘讛诐 讻专转 讗诇讗 讘讻砖讬注讜专 讛诪驻讜专砖 讘住讜驻讗 讜讻讚讗讬转讗 讘讘专讬讬转讗. 讜专讞讬爪讛 讜住讬讻讛 讜谞注讬诇转 讛住谞讚诇 讜转砖诪讬砖 讛诪讟讛 讗讬谞诐 讗住讜专讬诐 讗诇讗 诪讚专讘谞谉 讜诇驻讬壮 讗讬谉 讘讛诐 讻专转 讻讚讗讬壮 讘讘专讬讬转讗: 讜讗注状讙讘 讚讗诪专讬壮 讘讙诪专讗 讞诪砖讛 注讬谞讜讬讬谉 讻转讬讘讬 讗住诪讻转壮 讚专讘谞谉 讛讜讗 讜转讚注 砖讛专讬 讛拽诇讜 讘专讞讬爪讛 诇注讘讜专 讘诪讬诐 诪砖讜诐 谞讟讜专讬 驻讬专讬. 讜讗诪专讜 讛诪诇讱 讜讛讻诇讛 讬专讞爪讜 讗转 驻谞讬讛诐 讜讛转讬专讜 谞注讬诇转 讛住谞讚诇 诪砖讜诐 爪谞讛 诇讞讬讛. 讜讘住讬讻讛 讛转讬专讜 讘砖讬砖 诇讜 讞讟讟讬谉 讘专讗砖讜 诇讛讬讜转 住讱 讻讚专讻讜 讚讻讬讜谉 讚讗讬住讜专讗 讚专讘谞谉 讘注诇诪讗 讛讜讗 诪砖诇讱 谞转谞讜 诇讱:



讜讘专讞讬爪讛 讗住讬拽壮 讘讙诪专壮 讚专讞讬爪讛 讗住讜专讛 讘讬谉 讘讞诪讬谉 讘讬谉 讘爪讜谞谉 讜讗住讜专 诇专讞讜抓 诪拽爪转 讙讜驻讜 讻讻诇 讙讜驻讜. 讜讘住讬讻讛 讗诪专讜 讘讬专讜砖诇诪讬 讘讬谉 住讬讻讛 砖诇 转注谞讜讙 讘讬谉 住讬讻讛 砖讗讬谞讛 砖诇 转注谞讜讙. 讜诪讬讛讜 讗诐 讛讬讜 诇讜 讞讟讟讬谉 住讱 讻讚专讻讜 讻讬讜谉 讚诇专驻讜讗讛 拽讗 诪讬讻讜讬谉:



讛诪诇讱 讜讛讻诇讛 讬专讞爪讜 讗转 驻谞讬讛诐 讘讙诪专讗 诪驻专砖 讚讻诇 砖诇砖讬诐 讬讜诐 诇谞砖讜讗讬讛 谞拽专讗转 讻诇讛:



讜讛讞讬讛 转谞注讜诇 讗转 讛住谞讚诇. 驻讬壮 讜讚讜拽讗 谞注讬诇转 讛住谞讚诇 讛转讬专讜 诇讛 诪驻谞讬 砖讛爪谞讛 拽砖讛 诇讛 讗讘诇 讘砖讗专 注谞讜讬讬谉 讚讬谞讛 讻讚讬谉 砖讗专 讛谞砖讬诐. 讜诪讬讛讜 诇注谞讬谉 诇讞诇诇 注诇讬讛 讗转 讛砖讘转 讗诪专讜 讘驻专壮 专壮 讗诇讬注讝专 讞讬讛 砖诇砖讛 砖讘注讛 讜砖诇砖讬诐 讜讛状讛 诇注谞讬谉 转注谞讬转 讬讜讛状讻 讚讻诇 讙壮 讬诪讬诐 讗驻讬壮 讗诪专讛 讗讬谞讬 爪专讬讻讛 诪讗讻讬诇讬谉 讗讜转讛 讜诪砖诇砖讛 讜注讚 砖讘注讛 讗诐 讗诪专讛 爪专讬讻讛 讗谞讬 诪讞诇诇讬谉 讜诪砖讘注讛 讜讗讬诇讱 讚讬谞讛 讻砖讗专 讻诇 讛谞砖讬诐 讗诇讗 *砖诇讗 转谞注讜诇 讗转 讛住谞讚诇 讻诇 诇壮 讬讜诐 讜讻状讻 讛专诪讘状谉



讜讞讻诪讬诐 讗讜住专讬壮 讙专住讬谞谉 讘讬专讜砖诇壮 讛讜讬谞谉 住讘专讬谉 诪讬诪专 讗住讜驻讗 驻诇讬讙讬 专讘谞谉 讜讗砖讻讞谉 转谞讗 转谞讬 讗讻诇讛讜 讜讛诇讻讛 讻讚讘专讬 讞讻诪讬壮 讘讻讜诇诐. 讜讛专诪讘状诐 讚驻住拽 讻专讘讬 讗诇讬注讝专 诪砖讜诐 讚讘讙诪专讗 砖拽诇讬壮 讜讟专讬壮 讗诇讬讘讗 讚讬讚讬讛 讘讟注诪讗 讚讞讬讛 讜讻诪讛 讛讬讗 讻诇讛 讗讘诇 讻诇 讛讙讗讜壮 讝状诇 驻讜住拽讬壮 讻专讘谞谉 讜讻谉 注讬拽专:



讛讗讜讻诇 讻讻讜转讘转 讛讙住讛. 驻讬壮 讚讗注状讙讘 讚讻诇 砖讬注讜专讬 讗讻讬诇讛 砖诇 转讜专讛 讘讻讝讬转 诪转讜讱 砖砖讬谞讛 讛讻转讜讘 讘诪砖诪注讜 讚讗驻拽讬讛 讘诇砖讜谉 注讬谞讜讬 砖谞讜 讞讻诪讬诐 讘砖讬注讜专讜 讜讻讚讗讬转讗 讘讙诪专讗 讜注讬拽专讗 讚诪诇转讗 讚砖讬注讜专讬谉 讛诇状诪:



讛砖讜转讛 诪诇讗 诇讜讙诪讬讜 讞讬讬讘 讜讗住讬拽谞讗 讚讻诇 砖讬住诇拽谞讜 诇爪讚 讗讞讚 讜讬专讗讛 讻诪诇讜讗 诇讜讙诪讬讜 讞讬讬讘 讬专讜砖诇诪讬 转谞讬 诪诇讗 诇讜讙诪讬讜 砖讗诪专讜 讻诇 讞讚 讜讞讚 讘讚讬讚讬讛 讚讘讚讬讚讬讛 诪讬转讘讗 讚注转讬讛 讘诇讗讜 讚讬讚讬讛 诇讗 诪讬转讘讗 讚注转讬讛. 转诪谉 转谞讬谞谉 讛讻诇 讻驻讬 诪讛 砖讛讜讗 讗讚诐 诪诇讗 拽讜诪爪讜 诪谞讞讛. 诪诇讗 讞驻谞讬讜 拽讟讜专转 诪诇讗 诇讜讙诪讬讜 讘讬讛状讻:



讻诇 讛讗讜讻诇讬谉 诪爪讟专驻讬谉 诇讻讻讜转讘转. 驻讬壮 讘砖讗讻诇 讻砖讬注讜专 讘讻讚讬 讗讻讬诇转 驻专住 讚讗讬 诇讗讜 讗讬谞讜 讗诇讗 讻讗讜讻诇 讞爪讬 砖讬注讜专. 讙专住讬谞谉 讘转讜住驻转壮 讗讻诇 讜讞讝专 讜讗讻诇 讗诐 讬砖 诪转讞诇转 讗讻讬诇讛 专讗砖讜谞讛 注讚 住讜祝 讗讻讬诇讛 讗讞专讜谞讛 讘讻讚讬 讗讻讬诇转 驻专住 诪爪讟专驻讬谉 讜讗诐 诇讗讜 讗讬谉 诪爪讟专驻讬谉. 砖转讛 讜讞讝专 讜砖转讛 讗诐 讬砖 诪转讞诇转 砖转讬讛 专讗砖讜谞讛 注讚 住讜祝 砖转讬讛 讗讞专讜谞讛 讻讚讬 砖转讬讬转 专讘讬注讬转 诪爪讟专驻讬谉 讜讗诐 诇讗讜 讗讬谉 诪爪讟专驻讬谉:



讙诪专讗 讗诇讗 诇诪状讚 诪讜转专 诪讗讬 讗讬讻讗 诇诪讬诪专. 驻讬壮 讚拽住状讚 讚诇讚讬讚讬讛 讗驻讬诇讜 诪讚专讘谞谉 诪讜转专 讜讛讗 讚拽讗诪专 诪谉 讛转讜专讛 讗讙讘 专讘讬 讬讜讞谞谉 谞拽讟讬讛 讜讛讬讬谞讜 讚驻专讻讬谞谉 讘住诪讜讱 讗讬 讛讻讬 诇讗 诇讬讞讬讬讘 注诇讬讛 拽专讘谉 砖讘讜注讛 驻讬壮 讗诐 讗讬转讗 讚讞爪讬 砖讬注讜专 讗住讜专 诪谉 讛转讜专讛 诇讗 转讬讞讜诇 注诇讬讛 砖讘讜注讛 讚讛讗 诪讜砖讘注 诪讛专 住讬谞讬 讛讜讗 诪砖讜诐 诇讗 转住讜专 讜讻谉 驻讬壮 专砖状讬 讝状诇. 讜讗住讬拽谞讗 讚讗注状讙 讚诪讚专讘谞谉 讗住讜专 讻讬讜谉 讚诪讚讗讜专讬讬转讗 砖专讬 讞讬讬诇讗 注诇讬讛 砖讘讜注讛 讘专 诪砖讘讜注转 讛注讚讜转 讚专讞诪谞讗 讗诪专 讗诐 诇讗 讬讙讬讚 讚讘专 讛讙讚讛 讞讬讬讘 砖讗讬谞讜 讘专 讛讙讚讛 驻讟讜专. 讜讛讗讬 诪住拽谞讗 讗注状讙讘 讚讗诇讬讘讗 讚专讬砖 诇拽讬砖 讗讬转诪专讗 讛诇讻转讗 讛讬讗 诇诪讬诪专讗 讚讞讬讬诇讗 砖讘讜注转 讘讬讟讜讬 注诇 讗住讜专讬谉 讚专讘谞谉:



讜讗讬转诪专 注诇讛 专讘 讜砖诪讜讗诇 讜讻讜'. 讻讘专 诪驻讜专砖转 讘诪拽讜诪讛 讘诪住讻转 砖讘讜注讜转 讘住状讚:





讛诪讗讬专讬

讜讛诪砖谞讛 讛专讗砖讜谞讛 诪诪谞讛 转讞诇 诇讘讗专 讞诪砖讛 注谞讜讬讬诐 讜讛讜讗 砖讗诪专 讬讜诐 讛讻驻讜专讬诐 讗住讜专 讘讗讻讬诇讛 讜讘砖转讬讛 讜讘专讞讬爪讛 讜讘住讬讻讛 讜讘谞注讬诇转 讛住谞讚诇 讜讘转砖诪讬砖 讛诪讟讛 讛诪诇讱 讜讛讻诇讛 讬专讞爪讜 讗转 驻谞讬讛诐 讜讛讞讬讛 转谞注讜诇 讗转 讛住谞讚诇 讚讘专讬 专' 讗诇讬注讝专 讜讞讻诪讬诐 讗讜住专讬谉 讗诪专 讛专"诐 诇讗 讘讗讛 诪诇砖讜谉 讛转讜专讛 讛诪谞讬注讛 诪讗诇讜 讛讚讘专讬诐 讘讬讜诐 爪讜诐 讻驻讜专 讗讘诇 讗诪专 讛讻转讜讘 诇砖讜谉 注谞讜讬 讞诪砖 驻注诪讬诐 讗诪专 砖讘转 砖讘转讜谉 讜讙讜' 讜讗诪专 砖讘转 砖讘转讜谉 讜讗诪专 讜讘注砖讜专 诇讞讚砖 讜讙讜' 讜讗诪专 讗讱 讘注砖讜专 诇讞讚砖 讜谞讗诪专 讜讛讬转讛 讝讗转 诇讻诐 讜讘讗讛 [讛拽讘诇讛] 讻讬 讘讗讜 诇讗住讜专 讞诪砖讛 讚讘专讬诐 诪讛谞讗讜转 讛讙讜祝 讜讛诐 讛讗讻讬诇讛 讜讛专讞讬爪讛 讘诪讬诐 讜讛住讬讻讛 讘砖诪谉 讜谞注讬诇转 讛住谞讚诇 讜转砖诪讬砖 讛诪讟讛 讜讘讗 讘讻诇 讗讞转 诪讗诇讜 讛诪诇讜转 讘住驻专讬诐 诪诇转 注谞讜讬 诇驻讬 砖讛诐 专诪讝讬诐 讜讗住诪讻转讜转 讜注拽专 讗住讜专谉 拽讘诇讛 讜讻诇谉 讬转讞讬讬讘 讘注讜砖讛 讗讞转 诪讛谉 诪讻转 诪专讚讜转 讜讝讛讜 注谞讬谉 讗诪专诐 讗住讜专 诪诇讘讚 讛讗讻讬诇讛 讜讛砖转讬讛 砖讛讜讗 讞讬讬讘 讻专转 讻砖讬讗讻诇 讛砖讬注讜专 讛谞讝讻专 讜讗诐 讗讻诇 驻讞讜转 诪讻砖讬注讜专 讛讜讗 讗住讜专 讜讞讬讬讘 诪讻转 诪专讚讜转 讜讗诪专 讛砖诐 讬转' 讘注讜讘专 注诇 讛注谞讜讬 讜讛讗讘讚转讬 讛谞驻砖 讛讛讬讗 诪拽专讘 注诪讛 讜讘讗讛 讛拽讘诇讛 讚讘专 砖讛谞驻砖 转诇讜讬讛 讘讜 讝讛 讗讻讬诇讛 讜砖转讬讛 讜讗诪专讜 讛诪诇讱 讜讛讻诇讛 讻讬 讛诪诇讱 爪专讬讱 砖讬讛讬讛 注诪讜 讛谞讜讬 讗诪专 诪诇讱 讘讬驻讬讜 转讞讝讬谞讛 注讬谞讬讱 讜讻谉 讛讻诇讛 讻讚讬 砖诇讗 转转讙谞讛 注诇 讘注诇讛 讜诇驻讬讻讱 讛转专谞讜 诇讛诐 专讞讬爪转 驻谞讬讛诐:



讗诪专 讛诪讗讬专讬 讬讜诐 讛讻驻讜专讬诐 讗住讜专 讘讗讻讬诇讛 讜讘砖转讬讛 讜讘专讞讬爪讛 讜住讬讻讛 讜讘谞注讬诇转 讛住谞讚诇 讜讘转砖诪讬砖 讛诪讟讛 讜讻讜' 驻讬' 讘讙诪' 砖讞诪砖讛 注谞讜讬谉 讻转讜讘讬诐 讘转讜专讛 讘讬讜诐 讛讻驻专讬诐 讘注砖讜专 讜讘注砖讜专 讜讗讱 讘注砖讜专 砖讘转 砖讘转讜谉 砖讘转 砖讘转讜谉 讜讛诐 诪拽专讗讜转 砖讘讻诇 讗讞讚 诪讛诐 谞讗诪专 诇砖讜谉 注谞讜讬 讘住讚专 讗讞专讬 诪讜转 讻转讜' 讘注砖讜专 诇讞讚砖 转注谞讜 讗转 谞驻砖讜转讬讻诐 [讜讘讗讜转讛 驻专砖讛 讙诐 讻谉 讻转讜讘 砖讘转 砖讘转讜谉 讛讬讗 诇讻诐 讜注谞讬转诐 讗转 谞驻砖讜转讬讻诐] 讜讘住讚专 驻谞讞住 讜讘注砖讜专 诇讞讚砖 讛砖讘讬注讬 讛讝讛 诪拽专讗 拽讚砖 讬讛讬讛 诇讻诐 讜注谞讬转诐 讗转 谞驻砖讜转讬讻诐 讜讘住讚专 讗诪讜专 讗诇 讛讻讛谞讬诐 讗讱 讘注砖讜专 诇讞讚砖 讛砖讘讬注讬 讛讝讛 讬讜诐 讛讻驻专讬诐 讛讜讗 诪拽专讗 拽讚砖 讬讛讬讛 诇讻诐 讜注谞讬转诐 讜讻讜' 讜讘讗讜转讛 驻专砖讛 讙诐 讻谉 讻转讜讘 砖讘转 砖讘转讜谉 讛讜讗 诇讻诐 讜注谞讬转诐 讗转 谞驻砖讜转讬讻诐 讜讗注"驻 砖住转诐 转注谞讬转 讗讬谞讜 讗诇讗 讘讗讻讬诇讛 讜讘砖转讬讛 讛诐 注诪讚讜 讜转拽谞讜 讞诪砖讛 注谞讜讬讬诐 讛谞讝讻专讬诐 讘诪砖谞转谞讜 讻谞讙讚 讗诇讜 讜讗注"驻 砖讘诪砖谞转谞讜 砖砖讛 注谞讜讬讬诐 讛讜讝讻专讜 讘讛 驻讬' 讘讙诪' 注"讜 讗' 砖砖转讬讛 讘讻诇诇 讗讻讬诇讛 讛讬讗 讜砖谞讬讛诐 谞讞砖讘讬诐 讻讗讞讚 讜诪转讜讱 砖诪爪讗讜 讘讗专讘注讛 讛讗讞专讬诐 砖诪谞讬注转诐 谞讻诇诇转 讘拽爪转 诪拽专讗讜转 讘注谞讬谉 注谞讜讬 讗祝 讛诐 讻诇诇讜诐 讘注谞讜讬 讬讜诐 讛讻驻讜专讬诐 讜诪"诪 讗讬谉 注讜谞砖 讻专转 讗讜 拽专讘谉 讜诇讗 讗讬住讜专 转讜专讛 讗诇讗 注诇 讗讻讬诇讛 讜砖转讬讛 砖讛讬讗 住转诐 注谞讜讬 讗讘诇 讛讗讞专讬诐 讘讗讬住讜专 讞讻诪讬诐 讜诇诪专讚讜转 讜驻讬' 讘讘专讬讬转讗 砖诇 诪讻讜转 砖讛诪专讚讜转 讗讬谉 讘讜 讗讜诪讚 讻诇诇 讗诇讗 讗驻讬' 讛讬讛 讞诇讜砖 讘讬讜转专 诪讻讬谉 讗讜转讜 注讚 砖转爪讗 谞驻砖讜 讗讜 讬拽讘诇 注诇讬讜 诇砖讜讘 讜砖诇讗 诇讞讝讜专 注讜讚 讘讻讱 讜讬专讗讛 砖讗诐 拽讘诇 注诇讬讜 诪讬讚 诪讻讬谉 讗讜转讜 诪讬讛讗 注诇 诪讛 砖注砖讛 讻驻讬 讛讗讜诪讚 讜注诇 讚讬谉 注谞讜讬讬谉 讗诇讜 讗诪专 砖讬讜诐 讛讻驻讜专讬诐 讗住讜专 讘讗讻讬诇讛 讜砖转讬讛 讜讘专讞讬爪讛 讜住讬讻讛 讜讘谞注讬诇转 讛住谞讚诇 讜讘转砖诪讬砖 讛诪讟讛 讜诪讛 砖转驻住 讘讛 诇砖讜谉 讗讬住讜专 讛讜讗 诪爪讚 讗专讘注讛 注谞讜讬讬诐 讛谞讝讻专讬诐 砖讗讬谉 讘讛诐 讻专转 砖注诇 讗讻讬诇讛 讜砖转讬讛 讛专讬 讻专转 讬砖 讘讛 讗讜 砖诪讗 讗祝 注诇 讗讻讬诇讛 讜砖转讬讛 讜诇讞爪讬 砖讬注讜专 讻诪讜 砖讛转讘讗专 讘讙诪专讗:



讛诪诇讱 讜讛讻诇讛 讬专讞爪讜 讗转 驻谞讬讛诐 讻诇讜诪专 砖讛转讬专讜 诪讻诇诇 讗讬住讜专 专讞讬爪讛 诇讗诇讜 砖讬专讞爪讜 讗转 驻谞讬讛诐 讘讬讚讬讛诐 诪诇讱 [诪砖讜诐 讚讻转讬讘 诪诇讱] 讘讬驻讬讜 转讞讝讬谞讛 注讬谞讬讱 讻诇讜诪专 砖讗讬谉 诪讟讻住讬住 讛诪诇讻讜转 诇讛转专讗讜转 讘砖讜诐 谞讜讜诇 讜讘讻诇讛 讻讚讬 砖诇讗 转转讙谞讛 注诇 讘注诇讛 讜驻讬' 讘讙诪' 注"讞 讘' 砖讻诇 砖诇砖讬诐 讬讜诐 谞拽专讗转 讻诇讛 诇注谞讬谉 讝讛 讜注诇 讚专讱 砖讗诪专讜 讻转讜讘讜转 讚' 讗' 讘诪转 讗讘讬讜 砖诇 讞转谉 讗讜 讗诪讛 砖诇 讻诇讛 砖讗讬谉 诪讜谞注讬诐 转讻砖讬讟讬谉 诪谉 讛讻诇讛 讻诇 砖诇砖讬诐 讬讜诐:



讜讛讞讬讛 专"诇 讛讬讜诇讚转 转谞注讜诇 讗转 讛住谞讚诇 驻讬专砖讜讛 讘讙诪' 注"讞 讘' 诪砖讜诐 专"诇 砖讛爪谞讛 拽砖讛 诇讛 讜讗注"驻 砖讗讬谉 讘讛 住讻谞讛 砖讛讬转专 诪谞注诇 诇讞讜诇讛 讗祝 讘砖讗讬谉 讘讜 住讻谞讛 讛讜讗 讜讗祝 诇砖讗专 讘谞讬 讗讚诐 讜讻谉 讻诇 砖诪讞诪转 注拽专讘 诪讜转专 讚讘专讬 专' 讗诇讬注讝专 讜讞讻诪讬诐 讗讜住专讬诐 专"诇 讘讻讜诇诐 讘诪诇讱 讜讻诇讛 讜讞讬讛 讜诪"诪 讛诇讻讛 讻专讘讬 讗诇讬注讝专:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐:



讞爪讬 砖讬注讜专 讗住讜专 诪谉 讛转讜专讛 讗诇讗 砖讗讬谉 讘讜 诪诇拽讜转 讜讗讞专 砖讛讜讗 讗住讜专 诪谉 讛转讜专讛 讗诐 谞砖讘注 砖诇讗 讬讗讻诇 讞爪讬 讝讬转 讞诇讘 讬专讗讛 诪住讜讙讬讗 讝讜 砖讗讬谉 砖讘讜注讛 讞诇讛 注诇讬讜 砖讛专讬 诪讜砖讘注 讜注讜诪讚 讛讜讗 讗注"驻 砖讗讬谉 讘讛 诪诇拽讜转 讜诪"诪 讗谞讜 驻住拽谞讜 讘砖讘讜注讜转 讻"讗 讘' 砖讛砖讘讜注讛 讞诇讛 注诇讬讜 讜驻讬专砖谞讜 讛讟注诐 砖讗祝 专' 讬讜讞谞谉 诇讗 讗诪专讛 砖讛讜讗 诪谉 讛转讜专讛 讗诇讗 讻讬讜谉 讚讞讝讬 诇讗讬爪讟专讜驻讬 讜讛专讬 讝讛 讛转讞诇转 讗讻讬诇转 讗讬住讜专 讗讘诇 讻砖谞砖讘注 注诇 讞爪讬 砖讬注讜专 讛专讬 讛讜讗 诪讙诇讛 讚注转讜 砖讗讬谞讜 诪讻讜讬谉 诇爪讬专讜祝 讜讗祝 专' 讬讜讞谞谉 诪讜讚讛 砖讛讜讗 诪讚讘专讬 住讜驻专讬诐 讜讻讘专 讘讬讗专谞讜 砖诐 砖讻诇 砖讛讜讗 诪讚讘专讬 住讜驻专讬诐 砖讘讜注讛 讞诇讛 注诇讬讜 讜诪"诪 住讜讙讬讗 讝讜 诪注讬讚讛 讻讚注转 专讗砖讜谉 讜讛讜讗 砖讛拽砖讛 诇专讬砖 诇拽讬砖 讚讗诪' 讞爪讬 砖讬注讜专 诪讜转专 诪讗讬 讗讬讻讗 诇诪讬诪专 讜转讬专抓 砖讗祝 诇专"诇 讗住讜专 讛讜讗 诪讚专讘谞谉 讜讛拽砖讛 讗讬 讛讻讬 诇讗 谞讬讞讜诇 注诇讬讛 拽专讘谉 砖讘讜注讛 砖讛专讬 讗祝 讗讬住讜专讬 住讜驻专讬诐 诪讜砖讘注 讜注讜诪讚 讛讜讗 讘讛诐 讜讻讚转谞谉 砖讘讜注讜转 诇' 讗' 讘砖讘讜注转 讛注讚讜转 砖讗讬谞讛 谞讜讛讙转 讘驻住讜诇讬诐 诇讛注讬讚 讜讻诇诇谞讜 讘讛诐 讻诇 砖讗讬谞讜 专讗讜讬 诇讛注讬讚 讗祝 诪讚讘专讬 住讜驻专讬诐 讻讙讜谉 诪砖讞拽 讘拽讜讘讬讗 讜转讬专抓 讘讛 砖讻诇 砖讗讬谞讜 专讗讜讬 诇讛注讬讚 诪讗讬讝讛 讟注诐 砖讬讛讬讛 讗讬谞讜 讘专 讛讙讚讛 讻讙讜谉 诪诇讱 砖讗讬谞讜 诪注讬讚 讗注"驻 砖讛讜讗 讻砖专 讗讘诇 讘诪拽讜诐 讗讞专 讻诇 讗讬住讜专讬 住讜驻专讬诐 讞诇讛 注诇讬讛诐 砖讘讜注讛 讜讗讬谞讜 拽专讜讬 讘讛诐 诪讜砖讘注 讜注讜诪讚 讜讻谉 讛诇讻讛 讻诪讜 砖讘讬讗专谞讜 讘诪拽讜诪讜 讜诪"诪 讛专讬 砖讗诪专讜 讘住讜讙讬讗 讝讜 讗讬 讛讻讬 诇讗 谞讬讞讜诇 注诇讬讛 拽专讘谉 砖讘讜注讛 讗诇诪讗 讻诇 砖讻谉 诇专' 讬讜讞谞谉 砖讛讜讗 讘讗讬住讜专 转讜专讛 砖讗讬谉 砖讘讜注讛 讞诇讛 注诇讬讜 讜诪"诪 讗谞讜 诪驻专砖讬诐 讻谉 讗讬 讛讻讬 诇讗 谞讬讞讜诇 注诇讬讛 讜讻讜' 讚诇专' 讬讜讞谞谉 讛讗 诇讗 拽砖讬讗 诇讬 讚讚讬诇诪讗 讗祝 讗谞讗 讗诪讬谞讗 讗诇讬讘讬讛 讚诇讗 讜诇讗 拽砖讬讗 诇讬讛 诪转谞讬转讬' 讚砖讘讜注讜转 砖讗诪专讜 砖讛砖讘讜注讛 讞诇讛 注诇 讛谞讘讬诇讜转 砖讛专讬 讛讜讗 驻讬专砖讛 讚讜拽讗 讘讻讜诇诇 讗诇讗 诇专"诇 讚诪讜拽讬诐 诪转谞讬转讬' 讚砖讘讜注讜转 讘讞爪讬 砖讬注讜专 拽砖讬讗 讜诪"诪 讗讬谉 讝讛 讗诇讗 讚专讱 住讜讙讬讗 讜诇讚讬讚谉 讗祝 诇专' 讬讜讞谞谉 讞讬讬诇讗 讗诇讗 讚谞讬讞讗 诇讬讛 讘诪转谞讬转讬' 讚砖讘讜注讜转 诇讗讜拽诪讗 讘讗讻讬诇讛 讙诪讜专讛 讜诇讻讜诇诇 讜讚讬谞讬谉 讗诇讜 砖诇 砖讘讜注转 讗讬住讜专讬谉 讘讻讜诇诇 讗讜 讘讞爪讬 砖讬注讜专 讜注谞讬讬谞讬 砖讘讜注转 讛注讚讜转 讜诪讛 砖讗诪专讜 讘讗讜诪专 诇讗 讗讜讻诇 砖讗讬谉 讚注转讜 讗诇讗 注诇 讗讻讬诇讛 讙诪讜专讛 讻砖讬注讜专 讗讬住讜专讛 讜砖讘注诇诪讗 讗讬谉 讗讚诐 讞讬讬讘 讘讻诇 砖讛讜讗 讗祝 诇诪讻讜转 讜讚诇讗 讻专"砖 讻讘专 讘讬讗专谞讜 讛讻诇 讻讚讬 讛爪讜专讱 讘诪住' 砖讘讜注讜转:





转讜住驻讜转 讬砖谞讬诐

讜讛讗 诇讗 讻转讬讘 爪'. 讛"谞 讛讜讛 诪爪讬 诇诪讬讘注讬 讜讛讗 诇讗 讻转讬讘 讞' 讻讙讜谉 讻讬 诪讞专 讗转谞谞讜 讘讬讚讱 讬讛讜讚讛 讘转讞讬诇讛 讜讻谉 讛讜讛 诪爪讬 诇讗拽砖讜讬讬 讜讛讗 诇讗 讻转讬讘 拽讜"祝 讜注诇 讝讛 讬转专抓 讗讘专讛诐 讬爪讞拽 讜讬注拽讘 讻转讜讘 砖诐 讜讘讬专讜砖诇诪讬 讘注讬 诇讛 讛讻讬 讛讗 诇讗 讻转讜讘 讞爪"拽 讜诪转专抓 讗讘专讛诐 讬爪讞拽 讜讬注拽讘 讻转讜讘 砖诐:





讛讚专谉 注诇讱 驻专拽 讘讗 诇讜





讬讜诐 讛讻驻讜专讬诐 讗住讜专 讘讗讻讬诇讛 讜讘砖转讬讛 讜讘专讞讬爪讛 讜讘住讬讻讛 讻讜'. 诇讻讗讜专讛 诪砖诪注 砖讻诇 讗诇讜 讛注谞讜讬讬诐 讞讜抓 诪讗讻讬诇讛 讜砖转讬讛 诪讚专讘谞谉 诪讚诇讬讻讗 讘讛讜 讻专转 专拽 讘讗讻讬诇讛 讜砖转讬讛 讻讚讗诪专讬谞谉 讘讙诪专讗 讜讙诐 诪讚砖专讬谞谉 诇诪诇讱 讜讻诇讛 诇专讞讜抓 讜砖讬砖 讞讟讟讬谉 讘专讗砖讜 住讱 讻讚专讻讜 讜讗讬谞讜 讞讜砖砖 讜诇诪讬 砖讬讚讬讜 诪诇讜讻诇讻讜转 讘讟讬讟 讜讘爪讜讗讛 诇专讞讜抓 诪讬讛讜 讻诇 讛谞讬 讗讬讻讗 诇讚讞讜讬讬 砖讗讬谉 讻专转 讗诇讗 讘讗讻讬诇讛 讜讘砖转讬讛 砖讬砖 讘讜 讗讬讘讜讚 谞砖诪讛 讻讚讗诪专讬谞谉 讘讙诪专讗 讗注"驻 砖讻讜诇谉 讛谉 诪谉 讛转讜专讛 讜讙诐 讗讬谉 讗住讜专 诪谉 讛转讜专讛 讗诇讗 专讞讬爪转 讻诇 讙讜驻讜 讜住讬讻转 讻诇 讙讜驻讜 讜讛讬诇讻讱 诪讚专讘谞谉 诇讗 讙讝讜专 讘讛谞讬 讜讛讗 讚讚专砖讬' 诇讛讜 讘讙诪专讗 诇讻讜诇讛讜 诪砖讘转讜谉 砖讘讜转 讛讜讬讗 讗住诪讻转讗 讘注诇诪讗 讗讘诇 注讬拽专讬讛讜 谞驻拽讬 诪讚讚专砖讬谞谉 诇拽诪谉 讛谞讬 讛' 注谞讜讬讬诐 讻谞讙讚 诪讬 诪讬讛讜 诪讚谞拽讟 讛讗讬 诇讬砖谞讗 讚讞诪砖讛 注讬谞讜讬讬谉 讻谞讙讚 诪讬 讜诇讗 谞拽讟 诪讛讬讻讗 谞驻拽讗 讗讜 诪谞讗 诇谉 诪砖诪注 砖讗讜转谉 驻住讜拽讬诐 讗讬谞谉 讗诇讗 讗住诪讻转讗 讘注诇诪讗 讜转讚注 讚诪驻讬拽 (讛') 注讬谞讜讬讬谉 诪讬谞讬讛 讜讗讻讬诇讛 讜砖转讬讛 讜注诇 讻专讞讬谉 诇讗讜 诪讛讛讜讗 拽专讗 谞驻拽讗 讜注讜讚 诪讚讗诪专 讛讻讗 讜讛讞讬讛 转谞注讜诇 讗转 讛住谞讚诇 讚讘专讬 专' 讗诇讬注讝专 讜讞讻诪讬诐 讗讜住专讬谉 注诇 讻讜专讞讬谉 诇讬讻讗 住讻谞讛 诪讚讗住专讬谉 专讘谞谉 讗"讻 讛讬讻讬 砖专讬 专' 讗诇讬注讝专 讻讬讜谉 砖谞注讬诇转 讛住谞讚诇 讗住讜专 诪讛"转 讜讗讬谉 谞"诇 讚讘讛讻讬 驻诇讬讙讬 讚专讘谞谉 讗住专讬 谞注讬诇转 讛住谞讚诇 诪讛"转 讜专' 讗诇讬注讝专 砖专讬 讜讙诐 讗讬谉 谞专讗讛 诇讜诪专 讚讜讚讗讬 谞注讬诇转 诪谞注诇 讗住讜专 诪讛"转 讗讘诇 住谞讚诇 讗讬谞讜 讗住讜专 讗诇讗 诪讚专讘谞谉 讜诇讛讻讬 驻诇讬讙讬 讘讬讛 讘讞讬讛 讜诇讛讻讬 诇讗 谞拽讟 诪谞注诇 讗诇讗 住谞讚诇 [讜注讜讚] (讚讛讗) 讚转谞讬讗 诇拽诪谉 讘讙诪专讗 (讚祝 注讞:) 转讬谞讜拽讜转 诪讜转专讬谉 讘讻讜诇谉 讞讜抓 诪诪谞注诇 讜住谞讚诇 讜诪住拽讬谞谉 讚讻诇 诪讬讚讬 讚讗讬转 讘讬讛 专讬讘转讗 诇转讬谞讜拽 诇讗 讙讝专讬 专讘谞谉 诪砖诪注 砖讗讬谉 讻讗谉 讗讬住讜专 讗诇讗 诪讚专讘谞谉 讚讗讬 诪讚讗讜专讬讬转讗 讙讘讬 转讬谞讜拽 诇讗 讛讞诪讬专讜 讛讜讛 诇讬讛 诇诪讬诪专 讗诇讗 诪讚专讘谞谉 讛讬讗 讜讙讘讬 转讬谞讜拽 诇讗 砖讬讬讱 讙讝讬专讛 讻谉 谞"诇 诇讚拽讚拽 诪讻诇 讗诇讜 讻讚驻讬' 讚讞诪砖讛 讛注讬谞讜讬讬谉 讗讬谞谉 讗诇讗 诪讚专讘谞谉:





讗诇讗 诇诪讗谉 讚讗诪专 诪讜转专 诪谉 讛转讜专讛 诪讗讬 讗讬讻讗 诇诪讬诪专. 讚住"讚 讚讗驻讬诇讜 诪讚专讘谞谉 诪讜转专 讜讗讬讬讚讬 讚谞拽讟 专' 讬讜讞谞谉 讗住讜专 诪谉 讛转讜专讛 谞拽讟 专讬砖 诇拽讬砖 诪讜转专 诪谉 讛转讜专讛:





诪讜讚讛 专讬砖 诇拽讬砖 讚讗住讜专 诪讚专讘谞谉. 讜诪转谞讬' 讚谞拽讟 讗讬住讜专讗 讚专讘谞谉 讜砖讘拽 讻专转 诇讗砖诪讜注讬谞谉 讚讘讻诇 讚讛讜 讗讬讻讗 讗讬住讜专讗 讚专讘谞谉:





讜专讬砖 诇拽讬砖 讗诪专 讗讬 讗转讛 诪讜爪讗 讻讜'. 讘驻"讙 讚砖讘讜注讜转 (讚祝 讻讙:) 诪驻专砖 讚讗讬谞讛讜 诇讗 住讘讬专讗 诇讛讜 讻专讬砖 诇拽讬砖 讚诪讜拽诪讬 诇诪转谞讬' 讻讚讘专讬 讛讻诇 讜讗注"讙 讚讗讬讻讗 诪讗谉 讚诇讬转 诇讬讛 讗讬住讜专 讻讜诇诇 讻讙讜谉 专讘讬 砖诪注讜谉 讛转诐 诪讻诇 诪拽讜诐 谞讜讞 诇讛诐 诇讛注诪讬讚讛 讻讚讘专讬 讻诇 讛转谞讗讬诐 砖讘诪砖谞讛 讗讘诇 专讬砖 诇拽讬砖 诪讜拽讬 诇讛 讗讜 讻专讘讬 注拽讬讘讗 讗讜 讻专讘谞谉 讜注讜讚 [讚讻讬讜谉] 讚诪讜拽讬 讟注诪讗 讚专讘讬 砖诪注讜谉 讚驻讟专 诪砖讜诐 讚讗讝讬诇 诇讟注诪讬讛 讚诇讬转 诇讬讛 讗讬住讜专 讻讜诇诇 (讗"讻) 讚讘专讬 讛讻诇 讛讬讗 讞讜抓 诪专讘讬 砖诪注讜谉 讚驻诇讬讙 注诇讬讛 讘讛讚讬讗 讜转讬诪讛 讗诪讗讬 [诇讗] 拽讗诪专 讛转诐 讚诇讗 诪讜拽讬 诇讬讛 讻讜讜转讬讛 诪砖讜诐 讚住"诇 讚讞爪讬 砖讬注讜专 讗住讜专 诪谉 讛转讜专讛 讜讻专讘讬 讬讜讞谞谉 讚讛讻讗 讬"诇 讚讻讬讜谉 讚诇讬讻讗 讗诇讗 [讗讬住讜专讗 讘注诇诪讗] 讞讬讬诇讗 注诇讬讛 砖讘讜注讛 讻讚诪砖诪注 驻"讙 讚砖讘讜注讜转 (讚祝 讻讘:) 讚讘注讬 专讘 讗砖讬 谞讝讬专 砖讗诪专 砖讘讜注讛 砖诇讗 讗讜讻诇 讞专爪谉 讘讻诪讛 讻讬讜谉 讚诪讜砖讘注 讜注讜诪讚 注诇讬讜 讚注转讬讛 讗诪砖讛讜 驻讬专讜砖 讜讞讬讬诇讗 注诇讬讜 砖讘讜注讛 讗讜 讚讬诇诪讗 讻讜' 讜讬砖 住驻专讬诐 讚讙专住讬 讻讬 诪讬砖转讘注 讗讛讬转讬专讗 拽讗 诪砖转讘注 讜讚注转讬讛 讗诪砖讛讜 讜讟注诪讗 讻讬讜谉 讚诇讬讻讗 讗诇讗 讗讬住讜专讗 讘注诇诪讗 诇专讘讬 讬讜讞谞谉 讜诇讗 诪诇拽讜转 讻诪讜 砖驻讬' 拽专讬 诇讬讛 讛讬转讬专讗 讗讱 诪讻诇 诪拽讜诐 拽砖讛 诇专讘讬 讚讛讜讛 诪爪讬 诇诪讬诪专 讚诇讗 讗诪专 讻专讬砖 诇拽讬砖 讜诇讛注诪讬讚 讛诪砖谞讛 讚讛转诐 讘讞爪讬 砖讬注讜专 讜讛讗 讘注讬谞谉 讚诪砖讻讞转 诇讗讜 讜讛谉 驻讬' 砖讬讜讻诇 诇讬砖讘注 砖讘讜注讛 砖诇讗 讗讜讻诇 讜砖讘讜注讛 砖讗讜讻诇 讜讛讻讗 谞讛讬 讚拽专讬 诇讬讛 讛讬转专讗 诇注谞讬谉 砖讗讬谞讜 诪讜砖讘注 讜注讜诪讚 诪讛专 住讬谞讬 (讙讘讬 砖讘讜注讛 砖诇讗 讗讜讻诇 讜砖讘讜注讛 砖讗讜讻诇) 诪讬讛讗 诇讗 诪爪讬 诇诪讬诪专 讚诪砖讻讞转 诇讛 诇讗讜 讜讛谉 讻讬讜谉 砖讬砖 讗讬住讜专讗. 诪"专 讜爪"注:





讗诇讗 讞讬 讘讚诪驻专砖 讻讜'. 讜专讘讬 砖诪注讜谉 讚驻讟专 诪砖讜诐 讚讗讬转 诇讬讛 讻诇 砖讛讜讗 诇诪讻讜转 诇讗 讞讬讬诇讗 注诇讬讛 拽专讘谉 砖讘讜注讛:





诪讛专砖"讗 - 讞讬讚讜砖讬 讗讙讚讜转

注"讘 讜讻讬讜谉  砖讬讚注 砖砖讗诇 砖诇讗 讻住讚专 讞讝专 讻讜'. 诪讬讛讜 讬诇驻讬谞谉 谞诪讬 诪讬谞讬讛 讚讗讬谉 砖讜讗诇讬诐 注诇 讘' 讚讘专讬诐 讻讗讞讚 讚讙诐 讗诐 讛讜讗 砖讗诇 砖诇讗 讻住讚专 讛讬讛 诇讜 诇讛砖讬讘 讻住讚专 讜讚讜"拽: 


砖诪讗讬专讬诐  讚讘专讬讛诐 讻讜'. 讚诇驻讬 注谞讬谞讜 诇讗 讛讬讜 讘讞讜砖谉 专拽 砖诪讜转 讬"讘 砖讘讟讬诐 注诇 讬"讘 讗讘谞讬诐 讗讘诇 注"讬 砖诐 讛诪驻讜专砖 砖讛讬讛 讘讜 讛讬讜 砖诪讜转 讗诇讜 诪讗讬专讬谉 讘讗讜转讬讜转 讚讘专讬诐 讻驻讬 砖讗诇转 讛砖讜讗诇 讜讻谉 讛诐 讘注爪诪诐 诪砖诇讬诪讬谉 讚讘专讬讛诐 诇拽讬讬诪诐 讜讘驻讬' 讛专讬讟讘"讗 专讗讬转讬 砖讛讘讬谉 砖讗讜专讬诐 讜转讜诪讬诐 讛诐 讘' 讞诇拽讬诐 讜讗讬谞讜 讻谉 讘讞讜砖谉 砖讛讬讜 讘讜 讗讜专讬诐 讜转讜诪讬诐 讛讬讜 讘讜 讬"讘 讗讘谞讬诐 讗讘诇 讘讗驻讜讚 讛讬讜 讘' 讗讘谞讬 砖讜讛诐 讜诇讗 讛讬讜 讘讜 讗讜专讬诐 讜转讜诪讬诐 讙诐 诪讛 砖讛讘讬讗 讛专讬讟讘"讗 讻讗谉 砖讛讬讛 讘讻诇 讗讘谉 讻"讛 讗讜转讬讜转 讜讛讬讛 讬讛讜住祝 诪诇讗 诇讛砖诇讬诐 讻"讛 讗讜转讬讜转 讻讜' 注"砖 讗讬谉 诇讝讛 诪拽讜诐 讻讗谉 讗诇讗 讘讗驻讜讚 拽诪砖转注讬 讘驻' 讗"谞 讜诪住讬拽 砖诐 讚讘谞讬诪讬谉 诪诇讗 讛讬讛 讘讜 讜诇讗 讬讛讜住祝 讜拽"诇: 


砖谞讗诪专  讜驻讬谞讞住 讜讙讜'. 讗讘诇 讘专讗砖讜谞讜转 砖诇讗 讘讞谞讜 诇讗 讻转讬讘 砖讛讬讛 驻讬谞讞住 注诪讛谉 砖讗诐 讛讬讛 注诪讛谉 讘专讗砖讜谞讛 讛讬讜 砖讜讗诇讬谉 注诇 讬讚讜 讜讘讜讚讗讬 诇讗 讛讬讛 讛讜讗 讟讜注讛 讘讝讛 砖诇讗 讘讞谞讜 讗诇讗 砖注"讬 讻讛谉 讗讞专 讛讬讜 砖讜讗诇讬谉 讜讘讗讞专讜谞讛 砖讛讬讜 砖讜讗诇讬谉 注"讬 驻谞讞住 讘讞谞讜: 


专"诇  讗诪专 诪爪讟专驻讜转 讻讜'. 讜诇诪"讚 诪爪讟专驻讜转 砖讛讬讜 讛讗讜转讬讜转 注讜诪讚讬谉 诪注爪诪谉 讘爪讬专讜祝 讻住讚专 讚讘专 讛谞砖讗诇 谞讬讞讗 讗讘诇 诇诪"讚 讘讜诇讟讜转 拽"拽 讻讬讜谉 砖讛讬讜 讘讜诇讟讜转 砖诇讗 讻住讚专 讛讬讗讱 讛讘讬谉 诪讛诐 讚讘专 讛谞砖讗诇 诇爪专祝 讛讗讜转讬讜转 讜讬"诇 砖讛讬讜 讛讗讜转讬讜转 讘讜诇讟讜转 讝讛 讗讞专 讝讛 讻驻讬 住讚专谉 讘讚讘专 讛谞砖讗诇 讜讘住讚专 砖讛讬讜 讘讜诇讟讜转 讝讛 讗讞专 讝讛 讛讬讛 诪爪专驻谉: 


讛讗  诇讗 讻转讬讘 爪讚"讬 讻讜'. 讜讘讬专讜砖诇诪讬 驻专讬讱 讜讛讗 诇讬转 讞讬"转 讘砖讘讟讬诐 讜诇讗 拽' 讘砖讘讟讬诐 讗讘专讛诐 讬爪讞拽 讜讬注拽讘 讜讛讗 诇讬转 讟讬"转 讘砖讘讟讬诐 砖讘讟讬 讬砖专讗诇 讜讛转讬诪讛 诪转诇诪讜讚谞讜 讚谞拽讟 砖讘讟讬 讬砖讜专讜谉 讜诇讗 谞拽讟 砖讘讟讬 讬砖专讗诇 讚讻诪讛 拽专讗讬 讻转讬讘讬 讻谉 讜讬砖 诇讬讬砖讘 诇驻讬 转诇诪讜讚 砖诇谞讜 讚砖诐 讬砖专讗诇 讛讬讬谞讜 砖诐 讬注拽讘 讗讘诇 讬砖讜专讜谉 讛讜讗 砖诐 讛诪拽讜诐 讻驻专砖"讬 讘讞讜诪砖 讜诪爪讟专祝 砖诪讜 讬转讘专讱 讘"讛 注诐 讛讗讘讜转 讜讛砖讘讟讬诐 讜诇驻讬 讝讛 讛讬讜 讘讞讜砖谉 注"讘 讗讜转讬讜转 谞讙讚 砖诐 砖诇 注"讘 讻诪"砖 讛诪拽讜讘诇讬诐 讜讘谞讬诪讬谉 讛讬讛 诪诇讗 讻诪"砖 讘诪住' 住讜讟讛 诇讙讘讬 讗驻讜讚 讜讚讜"拽: 


讗讘讬转专  讜诇讗 注诇转讛 诇讜 讻讜'. 讻讘专 讘诪注砖讛 爪拽诇讙 讜拽注讬诇讛 讛讬讛 砖讜讗诇 讚讜讚 注"讬 讗讘讬转专 讻诪驻讜专砖 讘拽专讗 讜讛讬讛 讗讝 诪讚讘专 讘专讜讛"拽 讗诇讗 讚诪注讻砖讬讜 谞住转诇拽 诪诪谞讜 专讜"讛拽:





专砖"砖

专砖"讬 讚"讛 砖谞讗诪专 讜讬注诇. 讗诇诪讗 诇讗 讘讜诇讟讜转 讻讜'. 诇"讬 诪谞"诇 讚诪拽砖讛 讗讛讱 诪"讚 讚讗"诇 砖讛讬讜 讘讜诇讟讜转 讻讜诇谉 讻讗讞转 讜讬讜讻诇 诇驻注诪讬诐 诇讛讬讜转 砖讬注诪讚讜 砖诇讗 讻住讚专 转砖讜讘转 讚讘专 讛谞砖讗诇 注讬' 专砖"讗 讘讞"讗:



讘诪砖谞讛 讗住讜专 讘讗讻讬诇讛. 注讬' 转讜讬"讟 砖讻' 诇诪讛 讚驻住拽 讚讞爪讬 砖讬注讜专 谞诪讬 诪讚讗讜专讬讬转讗 讻讜' 讚诇讞"砖 转谞谉 讗住讜专. 转诪讜讛 讚诇拽诪谉 讘讙诪专讗 讗诪专讬谞谉 讚讗驻讬诇讜 诇专"诇 转谞讬 讗住讜专 诪砖讜诐 讞"砖 讚诪讜讚讛 讚讗住讜专 诪讚专讘谞谉. 讜讛讜讗 讘注爪诪讜 转驻住 讘讻讝讛 讗转 讛专注"讘 讘驻"讗 讚讞诇讛 诪"讟 注"砖:



讘诪砖谞讛 砖诐 讜讘专讞讬爪讛. 诇讻讗讜专讛 讛谞"诇 讚讗讬谞讛 讗住讜专讛 讗诇讗 讘诪讬诐 讜诇讗 讘砖讗专 诪砖拽讬谉 讚讗诇转"讛 住讬讻讛 讘讻讚讬 谞拽讟 讚转讬驻讜拽 诇讬讛 讚讗住讜专讛 诪砖讜诐 专讞讬爪讛. 讚讛讗 讗驻讬' 诪拽爪转 讙讜驻讜 讗住讜专 讘专讞讬爪讛 讜讗驻讬' 讘爪讜谞谉 注讬' 砖讜"注 住讬' 转专讬"讙. 讗诪谞诐 诇驻诪砖"讻 砖诐 专"住 转专讬"讚 讚住讬讻讛 讗住讜专讛 讗驻讬诇讜 诇讛注讘讬专 讛讝讜讛诪讗 诪砖讗"讻 专讞讬爪讛 注诪"讗 砖诐 讗讬谉 专讗讬讛 诪讝讛:



讘诪砖谞讛 砖诐 讜讘转砖诪讬砖. 讘转讜专"注 诪讘讬讗 讬专讜砖诇诪讬 讚诪拽砖讛 讘专讞讬爪讛 讛讜讗 讚讗住讜专 讘转讛"诪 诇讗 讻砖"讻 注"砖. 讜拽砖讛 讚诇诪讗 讘讗 诇讗住讜专 讗驻讬' 讛注专讗讛 讻讻诇 讘讬讗转 讗讬住讜专 讜注讬' 诪诇"诪 驻专拽 讙' 诪讛诇' 讘讬讗讛诪"拽 讛"讙. 讜注讜讚 讻讬讜谉 讚讘注"拽 讟讜讘诇讬谉 讘讬讜讛"讻 讛"讗 讚诪讜转专 诇砖诪砖 讜诇讟讘讜诇 讗讞"讻. 讜讗诐 谞驻砖讱 诇讜诪专. 诪"诇 讻讙讜谉 砖讛讬讛 讘注"拽:



专砖"讬 讚"讛 讚讘专讬 专"讗. 讗讻讜诇讛讜 拽讗讬 讻讜'. 诪砖"讻 讘讙诇讬讜谉 讘砖诐 诪"讗 讚讛讜讻讞转讜 讛讜讗 诪讚诇讗 转谞讬 讚讬谞讬 讚诪诇讱 讜讻诇讛 讗讞专 讛驻诇讜讙转讗. 诇讗 诪讞讜讜专 讚讬"诇 讚转谞讬 讻住讚专 砖讛讝讻讬专 讘转讞诇讛 专讞讬爪讛 拽讜讚诐 谞注讬诇讛. 讜注讬' 诇拽诪谉 (驻讚 讘) 讜讗诐 讗讬转讗 讻讜' 诇讬注专讘讬谞讛讜 讜诇讬转谞讬谞讛讜 讜诇讬驻诇讙讜 专讘谞谉 讘住讬驻讗. 讜讬讜转专 谞"诇 讚讚讬讬拽 诪讚转谞讬 讜讛讞讬讛 讘讜' 讛注讬讟讜祝 讜讗诐 讛讜讗 讛转讞诇转 讚讘专讬 专"讗 讛"诇 诇诪讬转谞讬 讘诇讗 讜'. 讗讘诇 讗讬谉 讗谞讜 爪专讬讻讬谉 诇讻"讝 讚诇拽诪谉 (注讞 讘) 诪讘讜讗专 诇讛讚讬讗 讘讘专讬讬转讗 讚讞讻诪讬诐 讗讜住专讬谉 讘诪诇讱 讜讻诇讛 讙"讻. 讗讞"讝 诪爪讗转讬 讘讛讛"诪 讜讘诇讞"诪 驻"讙 诪讛诇讻讜转 砖讘"注 讛诇"讞 砖讛讘讬讗讜 讙"讻 诪讛讘专讬讬转讗. 砖讜讘 专讗讬转讬 讘讬专讜砖诇诪讬 讜讝"诇 讛讜讬谞谉 住讘专讬谉 诪讬诪专 注诇 住讜驻讛 讗砖讻讞 转谞讬 注诇 讻讜诇讛讜谉:



专砖"讬 讚"讛 讗讜 讘住转诐. 讜诪讬讛讜 讻砖讗讻诇 诇讗 讗讻诇 讗诇讗 讞"砖. 谞专讗讛 讚诇讗 讗转讬 诇讗驻讜拽讬 讗诇讗 讻砖讘诇注 讘讘"讗 [讜讗讜诇讬 讚讗驻讬诇讜 讘讝讗讞"讝 讘讻讚讬 讗讻讬诇转 驻专住 讻讬讜谉 讚诪讬爪讟专驻讬 讗讛讚讚讬 谞诪爪讗 讗讻讬诇 讗讬住讜专讗] :





讘谉 讬讛讜讬讚注

讜职讗址祝 注址诇 驻旨执讬 砖讈侄讙旨职讝值专址转 谞指讘执讬讗 讞讜止讝侄专侄转, 讙旨职讝值专址转 讗讜旨专执讬诐 讜职转只诪旨执讬诐 讗值讬谞指讛旨 讞讜止讝侄专侄转. 谞专讗讛 诇讬 讘住"讚 讛讟注诐 讗祝 注诇 讙讘 讚转专讜讜讬讬讛讜 诪驻讬 讛讙讘讜专讛 讛诐 诪讻诇 诪拽讜诐 讘讙讝专转 讗讜专讬诐 讜转讜诪讬诐 爪专讬讱 诇讛讬讜转 诪注砖讛 谞住讬诐 砖讬讛讬讜 讛讗讜转讬讜转 讘讜诇讟讜转 讗讜 诪爪讟专驻讜转 讜讗诐 转讛讬讛 讙讝专转诐 讞讜讝专转 谞诪爪讗 讛谞住 谞注砖讛 诇讘讟诇讛 讜'诇讗 注讘讬讚 拽讘"讛 谞讬住讗 诇诪讙谞讗' (讝讜讛专 驻专砖转 诪拽抓 讚祝 专讗:) 讜诇驻讬 讝讛 谞诪爪讗 讙讝专转 讗讜专讬诐 讜转讜诪讬诐 讗讬谞讛 讞讜讝专转.
讜讘讝讛 讬讜讘谉 讘住"讚 (转讛诇讬诐 驻讜, 讬讝) '注植砖值讉讛 注执诪执旨讬 讗讜止转 诇职讟讜止讘指讛' 讗讜止转 专讗砖讬 转讬讘讜转 讗讜旨专执讬诐 讜职转只诪旨执讬诐 砖转讛讬讛 讙讝专转诐 诇职讟讜止讘指讛 讜讗讝 '讬执专职讗讜旨 砖止讉谞职讗址讬 讜职讬值讘止砖讈讜旨' 讻讬 讬讚注讜 砖讙讝专转 讗讜专讬诐 讜转讜诪讬诐 讗讬谞讛 讞讜讝专转.
讜讘讝讛 讬讜讘谉 (讬砖注讬讛 讻讚, 讟讜) 讘指旨讗只专执讬诐 讻址旨讘职旨讚讜旨 讛殖' 砖讘讛诐 讬讛讬讛 诪注砖讛 谞住 讜讗讬谉 讚讘专讬讛诐 拽讬讬诪讬谉 讜诇讝讛 讗诪专 讚讜讗讙 注诇 讗讞讬诪诇讱 '讜职讙址诐 砖讈指讗址诇 诇讜止 讘旨指讗讜旨专执讬诐' 讻讚讬 砖讚讘专讬讛诐 讬转拽讬讬诪讜 讜专讜爪讛 诇讜诪专 讗祝 注诇 驻讬 砖讻讘专 讛讙讬讚 诇讱 砖诪讜讗诇 讛谞讘讬讗 注"讛 注诇 拽专讬注转 诪诇讻讜转讱 注讚讬讬谉 讬砖 转拽讜讛 讚讙讝专转 谞讘讬讗 讞讜讝专转 讗讘诇 砖讗诇 诇讜 诪注谞讬谉 讛诪诇讜讻讛 砖诇讱 讘讗讜专讬诐 讜讘讝讛 拽讘注 诪住诪专 砖诇讗 讬诪讜讟 讚讙讝专转 讗讜专讬诐 讜转讜诪讬诐 讗讬谞讛 讞讜讝专转.
讛指讗 诇指讗 讻旨职转执讬讘 [讘旨职讛讜旨] 爪指讚执"讬? [注讙:]
诪拽砖讬诐 讜讛诇讗 讗讜转 讟讬"转 拽讚讬诐 讘讗诇驻讗 讘讬转讗 讜讛讜讛 诇讬讛 诇讛拽砖讜转 注诇 讟值讬"转 转讞讬诇讛?
讜谞专讗讛 诇讬 讘住"讚 讚注诇 讟值讬"转 诇讗 讛讜讛 拽砖讬讗 诇讬讛 诪注讬拽专讗 诪驻谞讬 砖讗驻砖专 砖转砖诪砖 讗讜转 诪诐 驻转讜讞讛 讘诪拽讜诪讛 砖讛讬讗 讚讜诪讛 诇讗讜转 讟值讬"转 讜专拽 讝讜 驻转讬讞转讛 诪诇诪注诇讛 讜讝讜 驻转讬讞转讛 诪诇诪讟讛, 讜诇讻谉 讗诐 爪专讬讱 诇讗讜转 讟值讬"转 讻讬讜谉 讚诇讻讜诇讬 注诇诪讗 讛讗讜转讬讜转 讛讬讜 讘讜诇讟讜转 讘谞住 讗讝 转转讘诇讟 讗讜转 诪"诐 讘驻转讬讞讛 讛注诇讬讜谞讛 讜转住转诐 讛驻转讬讞讛 讛转讞转讜谞讛 讜转讛讬讛 讗讜转 讟值讬"转, 诇讻讱 讛拽砖讛 注诇 爪指讚执"讬 砖讗讬谉 诇讜 讗讜转 讘讗诇驻讗 讘讬转讗 讚讜诪讛 诇讜 砖讬讜讻诇 诇砖诪砖 讘诪拽讜诪讜, 讜讗讞专 砖讗诪专 诇讜 '讗址讘职专指讛指诐, 讬执爪职讞指拽, 讜职讬址注植拽止讘' 讻旨职转执讬讘 讘旨职讛讜旨 讗讝 讜讚讗讬 讙讬诇讛 诇讜 讛讟注诐 诇转讜住驻转 讝讜 讘砖讘讬诇 诇讛砖诇讬诐 砖砖讛 讗讜转讬讜转 讘讻诇 讗讘谉, 讜诪诪讬诇讗 讛讘讬谉 砖讬砖 注讜讚 转讬讘讜转 讗讞专讬诐 谞讜住驻讬诐 注诐 讗讘专讛诐 讬爪讞拽 讜讬注拽讘 讻讬 讙' 转讬讘讜转 讗诇讜 讗讬谉 讘讛诐 讻讚讬 住讬驻讜拽 诇讛砖诇讬诐 讗转 讻诇 讛讗讘谞讬诐 讘砖砖讛 讗讜转讬讜转 诇讻讱 讞讝专 讜砖讗诇 注诇 讗讜转 讟值讬"转 讻讬 讗诪专 讗讜诇讬 讘讗诇讜 讛转讬讘讜转 讛谞砖讗专讬诐 讬砖 讗讜转 讟值讬"转 诪诪砖 讜讗讬谉 爪讜专讱 诇讜诪专 砖转砖诪砖 讗讜转 诪"诐 讘诪拽讜诐 讟值讬"转 讜讛砖讬讘 诇讜 '砖讈执讘职讟值讬 讬职砖讈只专讜旨谉' 讻旨职转执讬讘 讚讗讬讻讗 讗讜转 讟讬"转 诪诪砖.
讜讘讝讛 讬转讜专抓 拽讜砖讬讗 讗讞专转 讚讗诪讗讬 诇讗 砖讗诇 诪注讬拽专讗 注诇 讗讜转 讞讬"转 讜讗讜转 拽讜"祝? 讜讘讝讛 谞讬讞讗 讚讞砖讘 讚诇讻讜诇讬 注诇诪讗 讛讗讜转讬讜转 讛讬讜 讘讜诇讟讜转 讘谞住 诇讻谉 讗驻砖专 砖转砖诪砖 讗讜转 转讬"讜 讘诪拽讜诐 讞讬"转 砖讗诐 爪专讬讱 诇讗讜转 讞讬"转 转转讘诇讟 讗讜转 转讬"讜 讜专拽 讗讜转讛 讛驻住讬注讛 砖讘专讙诇讬 讛转讬"讜 诇爪讚 讞讜抓 诇讗 转转讘诇讟 讜讗讝 转讛讬讛 讛转讬讜 谞专讗讬转 讗讜转 讞讬"转 诪诪砖 讻讝讛 '讞' 讜讻谉 讗诐 讬爪讟专讱 诇讗讜转 拽讜"祝 转砖诪砖 讗讜转 讛"讗 讘诪拽讜诪讜 讜讛讬讬谞讜 砖专讙诇 讗讜转 讛"讗 讛驻住讜拽讛 诇讗 转转讘诇讟 讘转讜讱 讛讗讜转 讗诇讗 转专讚 讜转转讘诇讟 讘专讙诇讬 讛讗讜转 讜讗讝 转讛讬讛 爪讜专转 拽讜"祝.


"砖讈执讘职讟值讬 讬职砖讈只专讜旨谉" 讻旨职转执讬讘. 拽砖讛 诪注讬拽专讗 讻砖讗诪专 诇讜 讛转专爪谉 '讗址讘职专指讛指诐 讬执爪职讞指拽 讜职讬址注植拽止讘' 讻旨职转执讬讘 讘旨职讛讜旨 讛讜讛 诇讬讛 诇住讬讬诐 讚讘专讬讜 讜诇讜诪专 谞诪讬 '砖讈执讘职讟值讬 讬职砖讈只专讜旨谉' 讻讚讬 砖诇讗 讬拽砖讛 注讜讚?
讜谞专讗讛 诇讬 讘住"讚 讚讛转专爪谉 讻砖专讗讛 砖诇讗 砖讗诇 讛砖讜讗诇 注诇 讗讜转讬讜转 讞讟"拽 讗诇讗 专拽 注诇 爪指讚执"讬 讘诇讘讚 讞砖讘 砖讛讜讗 讬讜讚注 砖讻转讜讘 '讗址讘职专指讛指诐 讬执爪职讞指拽 讬址注植拽止讘 砖讈执讘职讟值讬 讬职砖讈只专讜旨谉' 讜专拽 砖讗诇 注诇 爪指讚执"讬 诪驻谞讬 砖讞砖讘 讬执爪职讞指拽 讻转讜讘 讘讗讜转 砖讬"谉 讘讞讜砖谉 讚讛讬讬谞讜 讬执砖职讉讞指拽 讻诪讜 砖谞讗诪专 讘注诪讜住 (注诪讜住 讝, 讟) '讘指旨诪讜止转 讬执砖职讉讞指拽' 讜讻谉 注讜讚 砖诐 (注诪讜住 讝, 讟讝) '讜职诇止讗 转址讟执旨讬祝 注址诇 讘值旨讬转 讬执砖职讉讞指拽' 讜讻谉 讘转讛诇讬诐 (转讛诇讬诐 拽讛, 讟) '讜旨砖职讈讘讜旨注指转讜止 诇职讬执砖职讉讞指拽' 讜讻谉 讘讬专诪讬讛 (讬专诪讬讛 诇讙, 讻讜) '讝侄专址注 讗址讘职专指讛指诐 讬执砖职讉讞指拽 讜职讬址注植拽止讘 讻执旨讬 讗指砖执讈讬讘 讗侄转 砖职讈讘讜旨转指诐 讜职专执讞址诪职转执旨讬诐' 讜讞砖讘 讻讬 砖诐 讬执砖职讉讞指拽 讘砖讬谉 讛讜讗 讞砖讜讘 讬讜转专 讜诇讻谉 谞讻转讘 讻谉 讘讞讜砖谉 讜诇讻讱 诇讗 讛拽砖讛 讗诇讗 诪谉 讗讜转 爪指讚执"讬 讘诇讘讚 讻讬 讛讜讗 讬讜讚注 砖讻转讜讘讬诐 讗讜转讬讜转 讞讟"拽, 讜诇讻讱 讛砖讬讘 诇讜 '讗址讘职专指讛指诐 讬执爪职讞指拽 讜职讬址注植拽止讘' 讻旨职转执讬讘 讘旨职讛讜旨 讻诇讜诪专 讻转讬讘 讬执爪职讞指拽 讘旨职爪指讚执"讬 讜诇讗 讘砖讬"谉 讜讗祝 注诇 讙讘 讚讛讜讗 诇讗 谞讞讬转 讗诇讗 诇讛讜讚讬注讜 注诇 讬爪讞拽 砖讻转讜讘 讘旨职爪指讚执"讬 讝讻专 砖诇砖转诐 讘讚讘专讬讜 诇讜诪专 诪讛 砖谞讻转讘 讬执爪职讞指拽 讘旨职爪指讚执"讬 诪砖讜诐 讚讻诇 诪拽讜诐 砖诪讝讻讬专 砖诇砖转诐 讘讬讞讚 诪讝讻讬专讜 讘讗讜转 爪指讚执"讬 讜诇讗 讘讗讜转 砖讬"谉 讜专拽 讘住驻专 讬专诪讬讛 讻砖讛讝讻讬专 砖诇砖转诐 讛讝讻讬专 讬砖讞拽 讘讗讜转 砖讬"谉.
诪讬讛讜 讬砖 诇讛拽砖讜转 诇诪讗谉 讚讗诪专 诪爪讟专驻讜转 讗诐 讬砖 砖转讬 转讬讘讜转 砖讬砖 讘讻诇 讗讞转 爪指讚执"讬 讻讙讜谉 (砖诪讜讗诇 讗' 诇, 讞) '讛址爪值旨诇 转址旨爪执旨讬诇' 诪讛讬讻谉 讬讘讗 爪指讚执"讬 讛砖谞讬 讜讛诇讗 诇讗 讬砖 砖诐 讗诇讗 爪指讚执"讬 讗讞讚? 讜讗诐 谞讗诪专 砖讛讬讜 诪爪讟专驻讬诐 讻诇 转讬讘讛 讘驻谞讬 注爪诪讜 讗讻转讬 拽砖讛 讚讬诇诪讗 讗爪讟专讬讱 讘' 讗讜转讬讜转 砖诇 爪讚"讬 讗讜 砖诇 讞讬"转 讗讜 砖诇 拽讜"祝 讘转讬讘讛 讗讞转 讻讙讜谉 爪讬爪讬诐 讗讜 专爪讜爪讬诐 讗讜 谞讞讜讞 讜谞讬讞讜讞讬诐 讗讜 讞拽拽 讗讜 讟讬讟 讜讻讬讜爪讗 砖诇讗 讬砖 诪讗讜转讬讜转 讗诇讜 砖诐 讗诇讗 讗讞讚?
讜谞专讗讛 诇讬 讚讗诐 爪专讬讱 诇砖谞讬 讗讜转讬讜转 爪指讚执"讬 讜讻讬讜爪讗 讘讘转 讗讞转 讻讙讜谉 爪讬爪讬诐 讬爪讟专祝 转讞讬诇讛 讗讜转 爪指讚执"讬 讜讗讜转 讬讜"讚 注诪讜 讜讬讞讝讜专 讜讬住转诇拽 讗讜转 爪指讚执"讬 砖谞爪讟专祝 诪拽讜讚诐 讜讬爪讟专祝 讗讞专 讛讬讜"讚 讜讬砖讗专 诪拽讜诐 讛址爪指讚执"讬 讛专讗砖讜谉 驻谞讜讬 讜讝讛 住讬诪谉 诇讞砖讜讘 诪拽讜诐 讛驻谞讜讬 讘讗讜转 爪指讚执"讬 讻诇讜诪专 讻讗诇讜 讻转讜讘 砖诐 爪指讚执"讬 讜讻谉 注诇 讝讛 讛讚专讱.
讘专诐 诪拽砖讬诐 讗诪讗讬 讻转讬讘 '砖讈执讘职讟值讬 讬职砖讈只专讜旨谉' 讜诇讗 谞讻转讘 '砖讈执讘职讟值讬 讬执砖讉职专指讗值诇' 讚讛讗 讙诐 讬执砖讉职专指讗值诇 讬砖 讘讜 讞诪砖 讗讜转讬讜转? 讜谞专讗讛 诇讬 讘住"讚 诪砖讜诐 讚砖诐 讬执砖讉职专指讗值诇 谞注砖讛 砖诐 讛注爪诐 砖诇 讻诇 讬砖专讗诇 砖谞拽专讗讬诐 讬执砖讉职专指讗值诇 讘住转诐 讗讘诇 诇讗 谞拽专讗讜 讬职砖讈只专讜旨谉 讘住转诐 讜专拽 讬注拽讘 讗讘讬谞讜 注"讛 拽专讗讜 讬职砖讈只专讜旨谉 讘住转诐, 讜诇讻谉 讻转讬讘 '砖讈执讘职讟值讬 讬职砖讈只专讜旨谉' 专讜爪讛 诇讜诪专 砖讘讟讬诐 砖诇 讬注拽讘 砖谞拽专讗 讬职砖讈只专讜旨谉 讘讚专讱 讞讬讘讛 讜讗讛讘讛.
讜注讚讬讬谉 拽砖讛 讛讜讛 诇讬讛 诇诪讬诪专 '砖讈执讘职讟值讬 讬址注植拽止讘' 讚讛讗 讬执砖讉职专指讗值诇 诇讗 谞拽专讗讜 讘砖诐 讝讛 讘住转诐 讗诇讗 谞拽专讗讬诐 '讘旨值讬转 讬址注植拽止讘' 讗讜 '讝侄专址注 讬址注植拽止讘'? 讜谞专讗讛 诇讬 讘住"讚 讚讻讗谉 爪专讬讱 转讬讘讛 讚讞诪砖 讗讜转讬讜转 讜讗诐 讬讻转讜讘 讬址注植拽讜止讘 诪诇讗 讘讜讗"讜 爪专讬讱 砖讙诐 讬注拽讜讘 讛专讗砖讜谉 讛讻转讜讘 讗讞专 讬爪讞拽 讬讻转讘 讘讜讗"讜 讜讗讝 讬讛讬讛 诪住驻专 讛讗讜转讬讜转 讬转专 讗讜转 讗讞讚 讜讗讬谞讜 谞讗讛 诇讻转讜讘 讗讞讚 讞住专 讘讗讘谉 讝讜 讜讗讞讚 诪诇讗 讘讗讘谉 讝讜.






讘谞讬讛讜

"砖讈执讘职讟值讬 讬职砖讈只专讜旨谉" 讻旨职转执讬讘. 讘住讛"拽 讘侄旨谉 讬职讛讜止讬指讚指注 讻转讘转讬 讗诪讗讬 诇讗 讻转讬讘 '砖讈执讘职讟值讬 讬执砖讉职专指讗值诇' 讚讗诐 诪砖讜诐 砖砖诐 讬职砖讈只专讜旨谉 谞讬转谉 讚专讱 讞讬讘讛, 讙诐 讬执砖讉职专指讗值诇 讚专讱 讞讬讘讛, 讜讻诪讜 砖讗诪专讜 讗谞砖讬 讻谞住转 讛讙讚讜诇讛 '砖诪讗讛讘转讱 砖讗讛讘转 讗讜转讜 讜诪砖诪讞转讱 砖砖诪讞转 讘讜 拽专讗转 讗讜转讜 讬砖专讗诇 讜讬砖讜专讜谉' 讜砖诐 转专爪转讬 讚砖诐 讬执砖讉职专指讗值诇 谞讬转谉 讙诐 诇讬砖专讗诇 砖讬讛讬讜 谞拽专讗讬诐 讘砖诐 讬执砖讉职专指讗值诇 讘住转诐 讗讘诇 砖诐 讬职砖讈只专讜旨谉 诇讗 谞讬转谉 讘拽专讬讗转 砖诐 讗诇讗 专拽 诇讬注拽讘 讗讘讬谞讜 注"讛 诪讛 砖讗讬谉 讻谉 讬执砖讉职专指讗值诇 诇讗 谞拽专讗讜 讘砖诐 讬职砖讈只专讜旨谉 讘住转诐 讗诇讗 '讝侄专址注 讬址注植拽止讘' 专讜爪讛 诇讜诪专 讝专注讜 砖诇 讬注拽讘 讛谞拽专讗 讬职砖讈只专讜旨谉, 讜诇讻谉 讗讬 讛讜讛 讻转讬讘 '砖讈执讘职讟值讬 讬执砖讉职专指讗值诇' 讛讜讛 诪砖诪注 砖讘讟讬诐 讚讗拽专讜 讬执砖讉职专指讗值诇, 讜诇讗讜 诪砖诪注 讚拽讗讬 注诇 讬注拽讘 讗讘讬谞讜 注"讛, 讜诇讻谉 讻转讘 '砖讈执讘职讟值讬 讬职砖讈只专讜旨谉' 讚讗讬 讗驻砖专 诇驻专砖 砖讘讟讬诐 讚讗拽专讜 讬职砖讈只专讜旨谉, 讚诇讗 谞诪爪讗 砖谞拽专讗讜 讬砖专讗诇 讘砖诐 讬职砖讈只专讜旨谉 讘住转诐, 讜诪讜讻专讞 诇讜诪专 砖讘讟讬诐 砖谞讜诇讚讜 诪谉 讬砖讜专讜谉 讛讜讗 讬注拽讘 讗讘讬谞讜 注"讛, 讜谞诪爪讗 讘讝讛 讝讻专 讘' 驻注诪讬诐 诇讬注拽讘 讗讘讬谞讜 注"讛 讘讞讜砖谉 讗讞转 注诐 讗讘专讛诐 讜讬爪讞拽 讜讗讞转 讘住讜祝, 讜讻诇 讝讛 讘注讘讜专 讞讬讘转讜 砖诇 讬注拽讘 讗讘讬谞讜 注"讛 注讚 讻讗谉 讚讘专讬 砖讛讜讘讗讜 砖诐 讘拽讬爪讜专.
讜讗讬谉 诇讛拽砖讜转 注诇 讚讘专讬 讗诇讜 诪驻住讜拽 (讚讘专讬诐 诇讙, 讛) '讜址讬职讛执讬 讘执讬砖只讈专讜旨谉 诪侄诇侄讱职' 讚谞诪爪讗 讗拽专讜 讬职砖讈只专讜旨谉 讘住转诐 讻诪讜 讚讗拽专讜 讬执砖讉职专指讗值诇 讘住转诐, 讚讬砖 诇讜诪专 诇讗 讚诪讬 拽专讬讗讛 讝讜 诇拽专讬讗讛 讝讜 砖诇 砖诐 讬执砖讉职专指讗值诇 讚讛讗 诪爪讬谞讜 砖转专讙诐 讗讜谞拽诇讜住 讜址讬职讛执讬 讘执讬砖只讈专讜旨谉 诪侄诇侄讱职 '讜址讛植讜指讛 讘职讬执砖讉职专指讗值诇 诪址诇职讻旨指讗' 讜诇讗 转专讙诐 '讜址讛植讜指讛 讘执讬砖只讈专讜旨谉 诪址诇职讻旨指讗' 谞诪爪讗 诇讗 注砖讛 诇讛诐 拽专讬讗转 砖诐 讘讝讛 讛砖诐 砖诇 讬砖讜专讜谉, 讜讻谉 驻住讜拽 (讚讘专讬诐 诇讙, 讻讜) '讗值讬谉 讻指旨讗值诇 讬职砖只讈专讜旨谉' 转专讙诐 讗讜谞拽诇讜住 '诇值讬转 讗直诇指讛旨 讻旨侄讗直诇指讛指讗 讚职讬执砖讉职专指讗值诇' 讜讬讚讜注 讚讛转专讙讜诐 讛讝讛 拽讘诇讜 讗讜谞拽诇讜住 诪专讘讬 讗诇讬注讝专 讘谉 讛讜专拽谞讜住 讜专讘讬 讬讜讞谞谉 讜讛讜讗 谞讬转谉 诪住讬谞讬, 诪讛 砖讗讬谉 讻谉 砖诐 讬砖专讗诇 砖谞讝讻专 注诇 讬砖专讗诇 讘讻诇 诪拽讜诐 诪讝讻讬专讜 讛转专讙讜诐 讘砖诐 讬执砖讉职专指讗值诇, 谞诪爪讗 砖诐 讬执砖讉职专指讗值诇 谞讬转谉 诇讬砖专讗诇 砖诐 讛注爪诐, 讜讻诪讜 砖谞讗诪专 讗谞砖讬 讻谞住转 讛讙讚讜诇讛 '拽专讗转 讗讜转讜 讬砖专讗诇 讜讬砖讜专讜谉' 讜注诇 讻谉 讜讚讗讬 讬砖 诇驻专砖 砖讘讟讬 讬砖讜专讜谉 讛讻转讜讘讬诐 讛讻讜谞讛 讛讜讗 砖讘讟讬诐 砖诇 讬注拽讘 讗讘讬谞讜 注"讛 讛谞拽专讗 讬职砖讈只专讜旨谉, 讜讗讬谉 讛讻讜谞讛 诇讜诪专 砖讘讟讬诐 砖谞拽专讗讜 讬职砖讈只专讜旨谉, 讜讻讬讜谉 讚拽讗讬 讬砖讜专讜谉 注诇 讬注拽讘 讗讘讬谞讜 注"讛, 谞诪爪讗 谞讝讻专 砖诪讜 讘讞讜砖谉 驻注诪讬诐.
讜讚注 讚诪讛 砖讗诪专 '拽专讗转 讗讜转讜 讬砖专讗诇 讜讬砖讜专讜谉' 讜讚讗讬 讻讱 讛讬转讛 拽讘诇讛 讘讬讚诐 砖拽专讗讜 讬职砖讈只专讜旨谉 讘注爪诐, 讜住诪讻讜 讘讝讛 注诇 驻住讜拽 讘讬砖注讬讛 (讬砖注讬讛讜 诪讚, 讘) '讗址诇 转执旨讬专指讗 注址讘职讚执旨讬 讬址注植拽止讘 讜执讬砖只讈专讜旨谉 讘指旨讞址专职转执旨讬 讘讜止 讻执旨讬 讗侄爪指旨拽 诪址讬执诐 注址诇 爪指诪值讗 讜职谞止讝职诇执讬诐 注址诇 讬址讘指旨砖指讈讛 讗侄爪止旨拽 专讜旨讞执讬 注址诇 讝址专职注侄讱指 讜旨讘执专职讻指转执讬 注址诇 爪侄讗直爪指讗侄讬讱指' 讚拽专讬讗讛 讝讜 砖诇 讬砖讜专讜谉 讛讜讗 注诇 讬注拽讘 讗讘讬谞讜 注"讛 讚讛讗 拽讗诪专 讻执旨讬 讗侄爪指旨拽 讜讻讜' 讗侄爪止旨拽 专讜旨讞执讬 注址诇 讝址专职注侄讱指.
讜讛谞讛 注谞讬谉 砖诇砖讛 砖诪讜转 讗诇讜 砖讛诐 讬执砖讉职专指讗值诇 讬职砖讈只专讜旨谉 讬址注植拽止讘 砖谞拽专讗 讘讛诐 讬注拽讘 讗讘讬谞讜 注"讛, 谞转讘讗专 住讜讚诐 讘讚讘专讬 专讘讬谞讜 讛讗专"讬 讝"诇 讘注抓 讞讬讬诐 砖注专 驻专爪讜祝 讝讜"谉 驻"讚 砖讬砖 驻专爪讜祝 讗讞讚 砖诇诐 砖讞爪讬讜 讛注诇讬讜谉 谞拽专讗 讬砖专讗诇 讜讞爪讬讜 讛转讞转讜谉 谞拽专讗 讬砖讜专讜谉, 讜讻谞讙讚 讞爪讬 讛转讞转讜谉 讛谞拽专讗 讬砖讜专讜谉 讬砖 驻专爪讜祝 讛谞拽专讗 讘砖诐 讬注拽讘, 讜谞拽专讗 讬注拽讘 讗讘讬谞讜 注"讛 讘砖诇砖讛 砖诪讜转 讗诇讜 注诇 砖诐 砖诇砖讛 驻专爪讜驻讬谉 讛谞讝讻专 诇注讬诇 砖讛讜讗 讛讬讛 诪讘讞讬谞转诐 注讬讬谉 砖诐.
讜讘讝讛 诪讜讘谉 讛讟注诐 诇讜诪专 讛讬讜 砖诇砖讛 砖诪讜转 讗诇讜 讗爪诇讜 砖诪讜转 注爪诪讬讬诐 讜讘讝讛 讬讜讘谉 讘住"讚 讟注诐 讗诪讬转讬 诇诪讛 砖诪爪讬谞讜 讘转专讙讜诐 讗讜谞拽诇讜住 砖转专讙诐 讬职砖讈只专讜旨谉 讘砖诐 讬执砖讉职专指讗值诇 讻谞讝讻专 诇注讬诇 讻讬 砖诪讜转 讗诇讜 讛转讞转讜谞讬诐 讗讞讚 讻谞讙讚 砖诪讜转 驻专爪讜祝 讛注诇讬讜谉 诇诪注诇讛 讜砖诐 讬砖专讗诇 讛讜讗 砖诇 讞爪讬 讛注诇讬讜谉 砖诇 讛驻专爪讜祝, 讜砖诐 讬职砖讈只专讜旨谉 讛讜讗 讻谞讙讚 讞爪讬 讛转讞转讜谉 讜讘讻诇 诪拽讜诐 讜讘讻诇 讚讘专 讜讚讘专 讞爪讬 讛转讞转讜谉, 讙专讬专 讗讞专 讞爪讬 讛注诇讬讜谉 讜讟驻诇 讗诇讬讜, 诇讻谉 砖诐 讬职砖讈只专讜旨谉 砖讛讜讗 讻谞讙讚 讞爪讬 讛转讞转讜谉 转专讙诐 讗讜转讜 讘砖诐 讬执砖讉职专指讗值诇 砖讛讜讗 讻谞讙讚 讞爪讬 讛注诇讬讜谉.





讙讘讜专转 讗专讬

讗诇讗 诇诪"讚 讞爪讬 砖讬注讜专 诪讜转专 诪谉 讛转讜专讛 诪讗讬 讗讬讻讗 诇诪讬诪专 讚拽讗 住诇拽讗 讚注转讱 讚诇专讬砖 诇拽讬砖 讗驻讬诇讜 讗讬住讜专 诇讬讻讗 [讜拽"诇] 诇诪讗讬 讚住"讚 讚讗驻讬诇讜 诪讚专讘谞谉 讞爪讬 砖讬注讜专 诇专"诇 诪讜转专 转拽砖讛 诇讬讛 讛讗 讚转谞谉 住驻"讘 讚拽讚讜砖讬谉 (讚祝 谞"讜) 讛诪拽讚砖 讘注专诇讛 讘讻诇讗讬 讛讻专诐 讘砖讜专 讛谞住拽诇 讘注讙诇讛 注专讜驻讛 讘爪讬驻讜专讬 诪爪讜专注 讘砖注专 谞讝讬专 讘驻讟专 讞诪讜专 讘讘砖专 讘讞诇讘 讘讞讜诇讬谉 砖谞砖讞讟讜 讘注讝专讛 讗讬谞讛 诪拽讜讚砖转 讜讟注诪讗 讚讗讬谞讛 诪拽讜讚砖转 讘讻诇 讛谞讬 诪砖讜诐 讚讗讬住讜专讬 讛谞讗讛 谞讬谞讛讜 讜诇讗讜 诪讬讚讬 讬讛讬讘 诇讛 讜拽讚讜砖讬 讗砖讛 讘注讬 砖讜讛 驻专讜讟讛 讜讗讬 讘驻讞讜转 诪讻砖讬注讜专 讗驻讬诇讜 讗讬住讜专 讚专讘谞谉 诇讬讻讗 讗诪讗讬 讗讬谞讛 诪拽讜讚砖转 讘讗讬住讜专 讛谞讗讛 讛讗 讗驻砖专 诇讛 诇讛谞讜转 讜讗祝 诇讗讻讜诇 讘驻讞讜转 驻讞讜转 诪讻砖讬注讜专 讘讻讚讬 砖诇讗 讬爪讟专祝 讻讝讬转 讘讻讚讬 讗讻讬诇转 驻专住 讚讘砖诇诪讗 诇诪住拽谞讗 讚诪讜讚讛 专"诇 讚讗住讜专 诪讚专讘谞谉 谞讬讞讗 讚讗注"讙 讚诪讜转专 诪谉 讛转讜专讛 讻讬讜谉 讚诪讚专讘谞谉 诪讬讛讜 讗住讜专 讛诪拽讚砖 讘讗讬住讜专讬 讛谞讗讛 讚专讘谞谉 谞诪讬 讗讬谞讛 诪拽讜讚砖转 讻讚讗' 讘驻"拽 讚驻住讞讬诐 讛诪拽讚砖 诪砖砖 砖注讜转 讜诇诪注诇讛 讗驻讬诇讜 讘讞讬讟讬 拽讜专讚谞讬讬转讗 讗讬谞讛 诪拽讜讚砖转 讗讘诇 诇诪讗讬 讚住诇拽讗 讚注转讱 讚讗驻讬诇讜 讗讬住讜专 讚专讘谞谉 诇讬讻讗 讘讞爪讬 砖讬注讜专 诇专"诇 转拽砖讛 讜讛讗 诇"诇 讚讛讬讬谞讜 讟注诪讗 讚讗讬谞讛 诪拽讜讚砖转 讗注"驻 砖讗驻砖专 诇讛谞讜转 讘驻讞讜转 诪讻砖讬注讜专 诪砖讜诐 诇转讗 讚诪拽讞 讟注讜转 谞讙注 讘讛 讚诪讬讬专讬 砖诇讗 讛讜讚讬注 讗转 讛讗砖讛 砖讛讜讗 砖诇 讗讬住讜专 讛谞讗讛 讜讛讬转讛 住讘讜专讛 砖讛讜讗 砖诇 讛讬转专 讜专讗讜讬 诇讛谞讜转 讜诇讗讻诇讜 讻砖讬注讜专 讘讬讞讚 讜讻讬讜谉 砖讛讜讗 讗讬住讜专 讛谞讗讛 讜讗讬谞讜 讬讻讜诇讛 诇讗讻诇讜 讜诇讛谞讜转 诪诪谞讜 讗诇讗 驻讞讜转 驻讞讜转 诪讻砖讬注讜专 讛讜讛 诇讬讛 诪拽讞 讟注讜转 讜注诇 讚专讱 砖驻讬' 讛转诐 讛转讜住' 讚讗讬谞讛 诪拽讜讚砖转 讗注"讙 讚拽讬讬诪讗 诇谉 讻诇 讗讬住讜专讬谉 砖讘转讜专讛 讗讬谉 诇讜拽讬谉 注诇讬讛谉 讗诇讗 讻讚专讱 讛谞讗转谉 讜讛讗 讗驻砖专 诇讛 诇讛谞讜转 砖诇讗 讻讚专讱 讛谞讗转讛 讛讬讬谞讜 诪砖讜诐 讚讛讜讬 诪拽讞 讟注讜转 讚住讘讜专讛 砖讛讜讗 砖诇 讛讬转专 讜讬讻讜诇讛 诇讛谞讜转 讻讚专讱 讛谞讗转讛 注"讻 讚讛讗讬 转讬' 讚转讜住' 诇讬转讗 讚诇驻"讝 讗讬诇讜 讬讚注讛 讛讗砖讛 砖讛讜讗 诪讗讬住讜专讬 讛谞讗讛 讚诇讬讻讗 诪拽讞 讟注讜转 诪拽讜讚砖转 讗诇讗 诪转谞讬转讬谉 讘讚诇讗 讬讚注讛 讚讜拽讗 讚讗诐 讻谉 诪讗讬 讗讬专讬讗 讛诪拽讚砖 讘讗讬住讜专讬 讛谞讗讛 讚讗讬谞讛 诪拽讜讚砖转 讗驻讬诇讜 讘讗讬住讜专 讗讻讬诇讛 谞诪讬 讻讬讜谉 讚诇"讬 讛讜讛 诇讬讛 诪拽讞 讟注讜转 讜讻讚转谞谉 讘住驻"讛 讚讘讻讜专讜转 (讚祝 诇"讝) 讛砖讜讞讟 讗转 讛驻专讛 讜诪讻专讛 讜谞讜讚注 砖讛讬讛 讟专讬驻讛 诪讛 砖讗讻诇讜 讗讻诇讜 讜诪讛 砖诇讗 讗讻诇讜 讛诐 讬讞讝讬专讜 诇讜 讗转 讛讘砖专 讜讛讜讗 讬讞讝讬专 诇讛诐 讗转 讛讚诪讬诐 讜讛讜讗 讛讚讬谉 诇砖讗专 讻诇 讛讗讬住讜专讬诐 讻讚转谞讬讗 讛转诐 讘讘专讬讬转讗 讜注讜讚 拽砖讛 诇讬 讚讘住驻"拽 讚讘讻讜专讜转 (讚祝 讟') 驻诇讬讙讬 驻讟专 讞诪讜专 讗住讜专 讘讛谞讗讛 讚专"讬 讜专"砖 诪转讬专 讜驻专讬讱 诪讛讗 讚讛诪拽讚砖 讘驻讟专 讞诪讜专 讗讬谞讛 诪拽讜讚砖转 诪谞讬 讗讬 专"砖 转拽讚讜砖 讘讻讜诇讬 讗讬 专"讬 转拽讚讜砖 讘讛讱 讚讘讬谞讬 讘讬谞讬 讜讗讬 诪转谞讬' 诪讬讬专讬 讘讚诇讗 讬讚注讛 讜诪砖讜诐 诪拽讞 讟注讜转 诪讗讬 驻专讬讱 讜讗讬 专"讬 转拽讚讜砖 讘讛讱 讚讘讬谞讬 讘讬谞讬 讛讗 诪"诪 诪拽讞 讟注讜转 讛讜讗 讻讬讜谉 讚诇讗 讬讚注讛 讚驻讟专 讞诪讜专 讛讜讗 讜住讘专讛 砖讛讻诇 砖诇讛 讜讗讬谉 爪专讬讱 诇讗驻拽讜注讬 讗讬住讜专讗 讘讟诇讛 讗诇讗 砖"诪 讚诪讬讬专讬 讘讚讬讚注讛 砖讛讜讗 驻讟专 讞诪讜专 讚诇讬讻讗 诪拽讞 讟注讜转 讜讗诐 讻谉 诇讗 拽砖讛 诇讬讛 诇专"讬 讗诇讗 转拽讚讜砖 讘讛讱 讚讘讬谞讬 讘讬谞讬 讗讘诇 讘讻讜诇讬讛 诇讗 讜讚诇讗 讻驻讬' 讛转讜住' 注讜讚 转讬' 讛转讜住' 讛转诐 讚诪讬讬专讬 讚讗讬谉 讘讜 砖讜讛 驻专讜讟讛 讗诇讗 讘讚专讱 讛谞讗转讜 讜讗"讻 讛"谞 讗驻砖专 诇讜诪专 讚讗讬谉 讘讜 砖讜讛 驻专讜讟讛 讗诇讗 讘砖讗讻诇讜 讘讬讞讚 砖讝讛 讜讚讗讬 讬讜转专 讞砖讜讘 诪砖讗讻诇讜 诪注讟 诪注讟 诪"诪 讙诐 注诇 转讬' 讝讛 拽"诇 讛讗 讗' 砖诪讜讗诇 讘驻"拽 讚拽讬讚讜砖讬谉 (讚祝 讬"讙) 拽讬讚砖讛 讘转诪专讛 讗驻讬诇讜 注讜诪讚 讻讜专 转诪专讬诐 讘讚讬谞专 诪拽讜讚砖转 诪住驻拽 讞讬讬砖讬谞谉 砖诪讗 砖讜讛 驻专讜讟讛 讘诪讚讬 讜讗诪讗讬 驻住拽 讜转谞讬 讙讘讬 讗讬住讜专讬 讛谞讗讛 讗讬谞讛 诪拽讜讚砖转 讚诪砖诪注 讜讚讗讬 讗讬谞诐 拽讬讚讜砖讬谉 谞讬讞讜砖 砖诪讗 砖讜讛 驻专讜讟讛 讘诪讚讬 讜专讗讬转讬 诇讛转讜住' 讛专讬"讚 砖诐 砖讻' 讛诪拽讚砖 讘驻讟专 讞诪讜专 讗讬谞讛 诪拽讜讚砖转 讗注驻"讬 砖讛讗砖讛 讬讻讜诇讛 诇驻讚讜转讜 讘砖讛 讜诇讛讬讜转 诪讜转专转 讘讜 讗驻讬诇讜 讛讻讬 讻诇 讝诪谉 砖诇讗 驻讚讗转讜 讛专讬 讛讜讗 讗讬住讜专 讛谞讗讛 讜谞诪爪讗 砖诇讗 谞转谉 诇讛 讻诇讜诐 讜讛讜讗 讛讚讬谉 讘讛拽讚砖 讚讗专"讬 讘诪讝讬讚 诇讗 拽讬讚砖 诪驻谞讬 砖诇讗 谞转讞诇诇 讜讛拽讚砖 讻讚拽讗讬 拽讗讬 讗注驻"讬 砖讛讗砖讛 讬讻讜诇讛 诇讞诇诇 注诇 砖讜讛 驻专讜讟讛 讻讚拽讬讬诪讗 诇谉 讛拽讚砖 砖讜讛 诪谞讛 砖讞讬诇诇讜 注诇 砖讜讛 驻专讜讟讛 诪讞讜诇诇 讗驻讬诇讜 讛讻讬 讻诇 讝诪谉 砖诇讗 讞讬诇诇讛 讗讬谞讛 诪拽讜讚砖转 讚讘砖注转 拽讬讚讜砖讬谉 诇讗讜 诪讬讚讬 讬讛讬讘 诇讛 讜讛讜讗 讛讚讬谉 讛讻讗 讗注"讙 砖讬砖 诇讛 诇讛谞讜转 讘驻讞讜转 诪讻砖讬注讜专 讗驻讬诇讜 讛讻讬 讻讬讜谉 砖谞转谉 诇讛 讻砖讬注讜专 讜讗讬 讗驻砖专 诇讛谞讜转 讻诪讜 砖讛讜讗 诇讗讜 诪讬讚讬 讬讛讘 诇讛 讛讗 讜讚讗讬 诇讗 讚诪讬 讚讛转诐 诪讞讜住专 诪注砖讛 砖诇 驻讚讬讜谉 讜讗讬 讗驻砖专 诇讛 诇讛谞讜转 讻诪讜 砖谞转谉 诇讛 注讻砖讬讜 诪讛 砖讗讬谉 讻谉 讛谞讗转 驻讞讜转 诪讻砖讬注讜专 砖讗驻砖专 诇讛 诇讛谞讜转 讻诪讜 砖谞转谉 诇讛 注讻砖讬讜 讘诇讬 砖讜诐 讞住专讜谉 诪注砖讛 讜注讜讚 讙诐 讚讘专讬 转讜住' 专讬"讚 讗讬谞诐 诪讞讜讜专讬谉 诪讛讛讬讗 讚驻"拽 讚讘讻讜专讜转 讚讗"讻 诪讛 驻专讬讱 诇专"讬 转拽讚讜砖 讘诪讗讬 讚讘讬谞讬 讘讬谞讬 诪讗讬 拽讜砖讬讗 讛讗 讻诇 讝诪谉 砖诇讗 讞讬诇诇讛 诇讗讜 诪讬讚讬 讬讛讘 诇讛 讗诇讗 讜讚讗讬 讻讬讜谉 讚讗驻砖专 诇讞诇诇讜 讛讱 讚讘讬谞讬 讘讬谞讬 讚讬谉 诪诪讜谉 讬砖 诇讛 讜诪拽讜讚砖转 讘讜 讜讛诪讞讜讜专 讘讛讗 讚讗讬谞讛 诪拽讜讚砖转 讘讗讬住讜专讬 讛谞讗讛 讗注"讙 讚讬讻讜诇讛 诇讛谞讜转讘讜 砖诇讗 讻讚专讱 讛谞讗转讜 诪讛 砖驻讬' 讘讜 诪拽爪转 诪驻' 诪砖讜诐 讚诪讚专讘谞谉 讗住讜专 讗驻讬诇讜 砖诇讗 讻讚专讱 讛谞讗转讜 讜讛砖转讗 转拽砖讛 诇驻讬 诪讗讬 讚住诇拽讗 讚注转讱 讚讞爪讬 砖讬注讜专 诇专"诇 讗驻讬' 诪讚专讘谞谉 诪讜转专 讗诪讗讬 讛诪拽讚砖 讘讗讬' 讛谞讗讛 讗讬谞讛 诪拽讜讚砖转 讛讗 讗驻砖专 诇讛 诇讛谞讜转 讘驻讞讜转 诪讻砖讬注讜专 讜注讜讚 拽砖讛 诇讬 讚讗诪' 驻"讘 讚驻住讞讬诐 (讚祝 讻"讟) 讛讗讜讻诇 讞诪抓 砖诇 讛拽讚砖 讘诪讜注讚 诪注诇 讜讬砖 讗讜诪专讬诐 诇讗 诪注诇 讜诪驻专砖 讛转诐 讛讙诪' 讚讛讬讬谞讜 讟注诪讗 讚讬砖 讗讜诪专讬诐 诇讗 诪注诇 诪砖讜诐 讚诇讗 讛驻住讬讚 诇讛拽讚砖 诪讬讚讬 讻讬讜谉 讚讞诪抓 讗住讜专 讘讛谞讗讛 讗讬谞讜 专讗讜讬 诇驻讚讬讜谉 讜诇讗 砖讜讛 诪讬讚讬 讜诇讗 讛驻住讬讚 诇讛拽讚砖 诪讬讚讬 讜讛砖转讗 讛讗 专讗讜讬 诇驻讚讜转讜 驻讞讜转 诪讻砖讬注讜专 讜诇讗讻诇讜 讻讬讜谉 讚讗驻讬诇讜 讗讬住讜专 讚专讘谞谉 诇讬讻讗 诪讬讛讜 讬"诇 诇诪讗讬 讚住"讚 讗诇讬讘讗 讚专"诇 讛讬讬谞讜 讟注诪讗 讚讬砖 讗讜诪专讬诐 诇讗 诪注诇 讻讚诪驻' 专"讬 讛转诐 专' 谞讞讜谞讬讗 讘谉 讛拽谞讛 讛讬讗 讚讻专转 驻讜讟专讜 诪谉 讛转砖诇讜诪讬谉 诪"诪 诪讛讛讬讗 讚拽讚讜砖讬谉 拽砖讬讗 讜讛讗 诇"诇 讚讛"讟 讚讗讬谞讛 诪拽讜讚砖转 讘讗讬住讜专讬 讛谞讗讛 讗注"讙 讚专讗讜讬 诇讛 诇讛谞讜转 讘讞爪讬 砖讬注讜专 诪"诪 讻讬讜谉 讚拽讬讚砖讛 讘讻砖讬注讜专 讜讬讜转专 讗讬 讗诪专转 讚诪拽讜讚砖转 谞诪爪讗 讛讘注诇 谞讛谞讛 诪讗讬住讜专讬 讛谞讗讛 注"讬 砖诪转拽讚砖转 讘讜 讜注讘讬讚 讗讬住讜专讗 讛砖转讗 讚讗诪专转 讗讬谞讛 诪拽讜讚砖转 诇讗 注讘讬讚 讗讬住讜专讗 讚讛讗 讗讬谞讜 谞讛谞讛 讜讻讛讗讬 讙讜讜谞讗 讗诪专讬谞谉 讘专"讛 (讚祝 讻"讞) 诇诪"讚 诪爪讜转 诇讛谞讜转 谞讬转谞讜 讘砖讜驻专 砖诇 注讜诇讛 诇讗 讬转拽注 讜讗诐 转拽注 诇讗 讬爪讗 诪"讟 诪爪讜转 诇讛谞讜转 谞转谞讜 讜讗讬 讗诪专转 讬爪讗 谞诪爪讗 谞讛谞讛 诪讗讬住讜专讬 讛谞讗讛 讜讛砖转讗 讚讗诪专讜 诇讗 讬爪讗 讗讬谞讜 谞讛谞讛 讜诇讗 注讘讬讚 讗讬住讜专讗 讜讛讻讗 谞诪讬 讛讬讬谞讜 讟注诪讗 讚讘讗讬住讜专讬 讛谞讗讛 讗讬谞讛 诪拽讜讚砖转 讚讗讬 讗诪专转 诪拽讜讚砖转 谞诪爪讗 谞讛谞讛 诪讗讬住讜专讬 讛谞讗讛 讘讻砖讬注讜专 讘诪讛 砖诪转拽讚砖转 讘讜 诪砖"讛 讗诪专讜 讗讬谞讛 诪拽讜讚砖转 讚讛砖转讗 讗讬谞讜 注讜砖讛 讗讬住讜专. 诇讬转讗 讚砖讗谞讬 砖讜驻专 讚诪砖"讛 诇讗 讬爪讗 诪砖讜诐 讚讛讜"诇 诪爪讜讛 讛讘讗讛 讘注讘讬专讛 讗讘诇 讘拽讚讜砖讬 讗砖讛 讻讬讜谉 讚讗驻砖专 诇讛 诇讛谞讜转 诪诪谞讜 诪砖讜诐 诇转讗 讚讬讚讬讛 砖诇讗 讬讙注 讘讗讬住讜专讬 讛谞讗讛 讗讬谉 诇讘讟诇 讛拽讚讜砖讬谉 讗诇讗 讛讜讗 诪拽讜讚砖转 讜讗讬住讜专讗 讚注讘讚 注讘讚 转讚注 讚转谞谉 讘驻"讘 讚拽讚讜砖讬谉 (讚祝 谞"讘) 讛诪拽讚砖 讘讛拽讚砖 讘诪讝讬讚 诇专"诪 拽讬讚砖 诪砖讜诐 讚住"诇 讛拽讚砖 讘诪讝讬讚 诪注诇 讜谞驻拽 诇讞讜诇讬谉 讜讛砖转讗 讗诪讗讬 诪拽讜讚砖转 讜注讬"讝 谞驻拽讗 诇讞讜诇讬谉 讜诪注诇 讛讗 讗讬谉 讻讗谉 砖讜诐 讛谞讗讛 讗诇讗 砖诇 拽讚讜砖讬谉 谞讬诪讗 讚讗"诪 讜诪诪讬诇讗 诇讗 诪注诇 讻讚讗诪' 讙讘讬 砖讜驻专 砖诇 注讜诇讛 讗诇讗 讜讚讗讬 砖讗谞讬 讛转诐 讚讛讜"诇 诪爪讜讛 讛讘讗讛 讘注讘讬专讛 讜讘拽讚讜砖讬 讗砖讛 诇讗 砖讬讬讱 讛"讟 讜诪砖"讛 诪拽讜讚砖转 讜诪注诇 讜讛砖转讗 转拽砖讛 讗驻讬' 拽讬讚砖讛 讘讗讬住讜专讬 讛谞讗讛 讻砖讬注讜专 讗讬 讞爪讬 砖讬注讜专 诪讜转专 讗驻讬' 诪讚专讘谞谉 讗注"讙 讚注讘讬讚 讛讘注诇 讗讬住讜专讗 转拽讚砖 讛讜讗讬诇 讜专讗讜讬 诇讛 诇讛谞讜转 诪诪谞讜 讘讞爪讬 砖讬注讜专 诪讬讛讜 诪谉 讛讬专讜砖诇诪讬 讚驻讬专拽讬谉 诇诪讚转讬 转讬' 注"讝 讚讙专住讬谞谉 讛转诐 诪讜讚讛 专"诇 讘讗讬住讜专讬 讛谞讗讛 讗注"讙 讚讙专住讬谞谉 讛转诐 诪讜讚讛 专"诇 讘讬讜讛"讻 诪讜讚讛 专"诇 讘注转讬讚 诇讛砖诇讬诐 讜讗注"讙 讚讙诪' 讚讬讚谉 诇讗 住"诇 讻讙诪' 讚讬专讜砖诇诪讬 讘讛讗 讚诪讜讚讛 专"诇 讘讬讜讛"讻 砖讛专讬 驻专讬讱 讗讬讜讛"讻 讘砖诪注转讬谉 诪"诪 讘讛讗 讚拽讗诪专 诪讜讚讛 专"诇 讘讗讬住讜专讬 讛谞讗讛 住"诇 诇讛讙诪专讗 砖诇谞讜 谞诪讬 讻谉 诪砖讜"讛 讘讗讬住讜专讬 讛谞讗讛 讗讬谞讛 诪拽讜讚砖转 讚讞爪讬 砖讬注讜专 讗驻讬' 专"诇 诪讜讚讛 讚讗住讜专 讘讗讬住讜专讬 讛谞讗讛:


讘讻讜诇诇 讚讘专讬诐 讛诪讜转专讬谉 注诐 讚讘专讬诐 讛讗住讜专讬诐 诇讻讗讜专讛 讗讬谞讜 诪讚讜拽讚拽 诪讚讗诪专 讘讻讜诇诇 诪砖诪注 讚诪讜拽讬 诇讛 讚诪讬讬专讬 讘诪驻专砖 讘砖注转 砖讘讜注讛 砖诇讗 讬讗讻诇 诇讗 砖讞讜讟讛 讜诇讗 谞讘诇讛 讜讻谉 驻讬专砖"讬 讜讛讗 诪转谞讬' 砖诇讗 讗讜讻诇 住转诪讗 拽讗诪专 讜诪诪讬诇讗 讻讜诇诇 讛讻讗 讚讘讬谉 讛讬转专 讜讘讬谉 讗讬住讜专 讘讻诇诇 砖诇讗 讗讜讻诇 住转诪讗 讛讜讬 讗讘诇 讛诪注讬讬谉 砖诐 讘诪拽讜诪讜 讘驻"讙 讚砖讘讜注讜转 (讚祝 讻"讘) 谞讬讞讗 讚诇注讬诇 诪讬谞讬讛 驻专讬讱 讛讗 讙讜驻讗 拽砖讬讗 讗诪专转 砖诇讗 讗讜讻诇 讜讗讻诇 讗讜讻诇讬谉 砖讗讬谞谉 专讗讜讬讬谉 诇讗讻讬诇讛 驻讟讜专 讜讛讚专 转谞讬 砖诇讗 讗讜讻诇 讜讗讻诇 谞讘讬诇讜转 讞讬讬讘 讜诪砖谞讬 专讬砖讗 讘住转诐 住讬驻讗 讘诪驻专砖 讻诇讜诪专 砖驻讬' 讘讛讚讬讗 砖诇讗 讗讜讻诇 谞讘讬诇讜转 讜讛讚专 驻专讬讱 诪驻专砖 谞诪讬 讗诪讗讬 诪讜砖讘注 诪讛专 住讬谞讬 讛讜讗 讜注诇讛 拽讗诪专讬 讛谞讬 讗诪讜专讗讬 讘讻讜诇诇 讻诇讜诪专 诇讗讜 讘讚驻讬专砖 砖诇讗 讗讜讻诇 谞讘讬诇讜转 诇讞讜讚 讗诇讗 诪讬讬专讬 讘讻讜诇诇 砖讞讜讟讜转 注诐 谞讘讬诇讜转:


专"诇 讗诪专 讗讬 讗转讛 诪讜爪讗 讻讜' 讜讗诪专讬谞谉 讛转诐 专"讬 诇讗 讗诪专 讻专"诇 讚诪讜拽讬 诇诪转谞讬' 讻讚讘专讬 讛讻诇 讜讛拽砖讜 讛转讜住' 诇讬诪讗 讚讛"讟 讚诇讗 讗诪专 讻专"诇 诪砖讜诐 讚住"诇 讚讞爪讬 砖讬注讜专 讗住讜专 诪讛"转 讜转讬' 讻讬讜谉 讚诇讬讻讗 讗诇讗 讗讬住讜专 讘注诇诪讗 诇讗讜 诪讜砖讘注 讜注讜诪讚 讞砖讬讘 诇讬讛 讜讗谞讬 转诪讛 讚讗"讗 讚砖讘讜注讛 讞诇讛 注诇 讞爪讬 砖讬注讜专 讗"讻 讻"砖 讚砖讗专 讗讬住讜专讬诐 讛讘讗讬诐 诪讗讬诇讬讛谉 讚讞讬讬诇讬 注诇 讞爪讬 砖讬注讜专 讻讚讗诪专 讘住讜讙讬讗 讚讛转诐 讚讗讬住讜专 讛讘讗 诪讗讬诇讬讜 专讗讜讬 诇讞讜诇 讬讜转专 注诇 讗讬住讜专 讗讞专 诪砖讘讜注讛 砖讗讬谞讛 讘讗讛 讗诇讗 注"讬 注爪诪讜 讚诪砖讜"讛 诇讗 诪讜拽讬 专"诇 讘讻讜诇诇 讗"讻 转拽砖讛 讛讗 讚驻"讚 讚诪注讬诇讛 (讚祝 讟"讜) 讚转谞谉 讛转诐 讻诇 讛谞讘讬诇讜转 诪爪讟专驻讬谉 讝讛 注诐 讝讛 讜讘讙诪' 讗诪专 专讘 诇讗 砖谞讜 讗诇讗 诇注谞讬谉 讟讜诪讗讛 讗讘诇 诇注谞讬谉 讗讻讬诇讛 讟讛讜专讬谉 讘驻谞讬 注爪诪谉 讜讟诪讗讬谉 讘驻谞讬 注爪诪谉 讜诇讜讬 讗诪专 讗驻讬诇讜 诇讗讻讬诇讛 谞诪讬 诪爪讟专驻讬谉 讜讛"讟 讚驻诇讬讙讬 讚专讘 住讘专 讗讬谉 讗讬住讜专 讞诇 注诇 讗讬住讜专 讜诇诇讜讬 讞诇 讜讛砖转讗 诇专讘 诇诪讛 诇讗 讬爪讟专祝 讞爪讬 砖讬注讜专 讚讟诪讗讛 诇讛砖诇讬诐 讗讬住讜专 谞讘讬诇讛 诇讻讝讬转 注诐 讞爪讬 砖讬注讜专 讚谞讘诇转 讟讛讜专讛 诇讞讬讬讘 诪砖讜诐 谞讘讬诇讛 讛讗 讗讬谉 讻讗谉 讗诇讗 讞爪讬 砖讬注讜专 诪讗讬住讜专 讟诪讗讛 讜讬讞讜诇 讗讬住讜专 谞讘讬诇讛 注诇讬讛 诇讛爪讟专祝 注诐 讛讟讛讜专讛 诇讻砖讬注讜专 讜注讜讚 拽"诇 讚讘住驻"讛 讚讻专讬转讜转 (讚祝 讻"讙] 诪讜讻讬讞 讛讙诪' 讚讘拽讚砖讬诐 讙诇讬 拽专讗 讚讗讬住讜专 讞诇 注诇 讗讬住讜专 讚讛讗 专讘讬 住"诇 讚讗讬住讜专 拽诇 注诇 讗讬' 讞诪讜专 诇讗 讞讬讬诇 讜讘拽讚砖讬诐 讞讬讬诇 讚讛讗 诪注讬诇讛 拽诇 讚讘诪讬转讛 讜讗讬住讜专 拽讚砖讬诐 讞诪讜专 讚讘讻专转 讜转谞讬讗 讻诇 讞诇讘 诇讛' 诇专讘讜转 讗讬诪讜专讬 拽讚砖讬诐 拽诇讬诐 诇诪注讬诇讛 讜讞讬讬诇 讗讬住讜专 诪讬转讛 讚诪注讬诇讛 讗讞诇讘 讚讘讻专转 讜讛砖转讗 诪谞"诇 讚讙诇讬 拽专讗 讚讘拽讚砖讬诐 讞诇 讚讬诇诪讗 诇讗 讙诇讬 讗诇讗 讚砖讬讬讱 诪注讬诇讛 讘讗讬诪讜专讬 拽讚砖讬诐 拽诇讬诐 谞诪讬 讜谞"诪 诇讛爪讟专祝 讞爪讬 砖讬注讜专 砖诇 讗讬诪讜专讬谉 注诐 讞爪讬 砖讬注讜专 讘讚拽 讛讘讬转 讚拽讬"诇 讚拽讚砖讬 诪讝讘讞 讜拽讚砖讬 讘讚拽 讛讘讬转 诪爪讟专驻讬谉 讝讛 注诐 讝讛 诇诪注讬诇讛 讘专驻"讚 讚诪注讬诇讛 (讚祝 讟"讜) 讚讗讬谉 讻讗谉 诪讗讬住讜专 讞诇讘 讜诪诪注讬诇讛 砖讬注讜专 砖诇诐 讗讬 谞诪讬 讗驻讬诇讜 讘讗讜讻诇 讻讝讬转 砖诇诐 诪讞诇讘 拽讚砖讬诐 拽诇讬诐 讜讻讙讜谉 砖讗讻诇讜 讘讬讜转专 诪讻讚讬 讗讻讬诇转 驻专住 讚诪砖讜诐 讞诇讘 诇讗 诪讞讬讬讘 讜讗讬谞讜 讗诇讗 讻讗讜讻诇 讞爪讬 砖讬注讜专 讚拽讬讬"诇 讗讜讻诇 讻讝讬转 讘讬讜转专 诪讻讚讬 讗讻讬诇转 驻专住 讘讻诇 讗讬' 转讜专讛 讗讬谉 诪爪讟专祝 讗讘诇 诇注谞讬谉 诪注讬诇讛 讗诪专讬谞谉 讘专驻"讛 讚诪注讬诇讛 (讚祝 讟"讝) 讗讻诇 讛讬讜诐 讜讗讻诇 诇诪讞专 讜讗驻讬' 诇讝诪谉 诪专讜讘讛 诪爪讟专祝 讜讞讬讬讘 讜讻"砖 诇诪讗讬 讚专"诇 专"驻 讘驻"讘 讚驻住讞讬诐 讚专讘讬 住讘讬专讗 诇讬讛 讚讘砖讜讛 驻专讜讟讛 讗注"驻 砖讗讬谉 讘讜 讻讝讬转 讞讬讬讘 讘诪注讬诇讛 讜讘转专讜诪讛 讚讛砖转讗 谞诪讬 [诪砖讻讞转 诇讛] 讘讗讜讻诇 砖讜讛 驻专讜讟讛 诪讗讬诪讜专讬诐 讜讗讬谉 讘讜 讻讝讬转 讚诇讬讻讗 诪讗讬住讜专 讞诇讘 讗诇讗 讞爪讬 砖讬注讜专 讗诇讗 讜讚讗讬 砖"诪 讚讛讬讻讗 讚讗讬谉 讗讬住讜专 讞诇 注诇 讗讬住讜专 讗驻讬' 注诇 讞爪讬 砖讬注讜专 谞诪讬 讗讬谞讜 讞诇 讜诪讚讙诇讬 拽专讗 讗讬诪讜专讬诐 诇诪注讬诇讛 讘注"讻 砖"诪 讚讘拽讚砖讬诐 讞诇 讜讻"转 讗讻转讬 转拽砖讛 诪谞"诇 诇讛讜讻讬讞 诪讛讗 讚讘拽讚砖讬诐 讗驻讬' 拽诇 注诇 讞诪讜专 讞讬讬诇 诪讚讞讬讬诇 诪注讬诇讛 拽诇讛 讚讘诪讬转讛 注诇 讞诇讘 讚讘讻专转 讚讬诇诪讗 诪讬讬专讬 讘讛谞讬 讙讜讜谞讗 讚诇讬讻讗 讗诇讗 讞爪讬 砖讬注讜专 诪讞诇讘 讜诪讗讬住讜专 诪注讬诇讛 砖讬注讜专 砖诇诐 讚讛砖转讗 讛讜"诇 讗讬住讜专 诪注讬诇讛 讞诪讜专 讚讘诪讬转讛 讚讛讗讬讻讗 讻讜诇讬讛 砖讬注讜专 诇讙讘讬 诪注讬诇讛 讜讞诇讘 拽诇 讚讗讬谞讜 讗诇讗 讞爪讬 砖讬注讜专 砖诇 讞诇讘 讜讗讬谞讜 讗诇讗 讗讬住讜专讗 讘注诇诪讗 讬"诇 讚讻讬讜谉 讚讞诇讘 讘讻砖讬注讜专 讘讻专转 讚讞诪讬专 诪诪讬转讛 砖讜讘 讗讬谞讜 讞诇 讗驻讬' 注诇 讞爪讬 砖讬注讜专 诪诪谞讜 讗驻讬' 诇讙讘讬 讻讜诇讬讛 砖讬注讜专讗 讚诪注讬诇讛 讚讘诪讬转讛 讜讚讗讬 讜讛砖转讗 讻"砖 讚拽砖讛 注诇 讛转讜住' 讚驻讬' 讚注诇 讞爪讬 砖讬注讜专 讞诇 讗讬住讜专 讗讞专 诇讙诪专讬 讜诪讛讗 砖"诪 讚讞爪讬 砖讬注讜专 (讞住专) 讜诪"诪 讗讬谉 诇讛拽砖讜转 注诇 驻讬' 讛转讜住' 诪讛讛讬讗 讚住讜祝 驻"讝 讚讞讜诇讬谉 (讚祝 拽"讗) 讚拽讗诪专 讛转诐 讗讘专 诪谉 讛讞讬 谞讜讛讙 讘讘讛诪讛 讞讬讛 讜注讜祝 讘讬谉 讟诪讗讬诐 讘讬谉 讟讛讜专讬谉 讚讘专讬 专"讬 讜专"讗 讜谞"诇 诪讚讻转讬讘 专拽 讞讝拽 诇讘诇转讬 讗讻讜诇 讗转 讛讚诐 讜讻讜' 讜诇讗 转讗讻诇 讛谞驻砖 注诐 讛讘砖专 讻诇 砖讗转讛 诪爪讜讛 注诇 讚诪讜 讗转讛 诪爪讜讛 注诇 讗讬讘专讬讜 讜驻专讬讱 讜专"讬 诇"诇 拽专讗 诇讬转讗 讗讬住讜专 讗讘专 讜讬讞讜诇 注诇 讗讬住讜专 讟诪讗讛 砖讻谉 讗讬住讜专讜 谞讜讛讙 讘讘谞讬 谞讞 讚诪讛"讟 住"诇 讛转诐 讚讙讬讚 讛谞砖讛 谞讜讛讙 讘讟诪讗讛 讜诪砖谞讬 讗讬谉 讛讻讬 谞诪讬 讜讻讬 讗讬爪讟专讬讱 拽专讗 诇专"讗 讜讛讗 讛讗讬 拽专讗 讚诇讗 转讗讻诇 讛谞驻砖 注诐 讛讘砖专 讘讗讘专 诪谉 讛讞讬 诪讬讬专讬 讜诇讗 讘讘砖专 诪谉 讛讞讬 讻讚讗诪专 讛转诐 (讚祝 拽"讘) 讜讙诐 讘讘专讬讬转讗 讗讘专 诪谉 讛讞讬 拽转谞讬 讜讛讗 讗讘专 诪谉 讛讞讬 讛讬讬谞讜 诪砖讛讜 讘砖专 讜讙讬讚讬谉 讜注爪诪讜转 诪砖诇讬诪讬谉 诇讻讝讬转 讚讻讛讗讬 讙讜讜谞讗 诪讬拽专讬 讗讘专 讜讙讝讛"讻 讛讜讗 讙讘讬 讗讘专 诪谉 讛讞讬 诪砖讗"讻 讘砖讗专 讗讬住讜专讬诐 砖讗讬谉 注爪诪讜转 讜讙讬讚讬谉 诪砖诇讬诪讬谉 诇讻讝讬转 讗诇讗 爪专讬讱 讻讝讬转 讘讘砖专 诇讘讚 讜讛砖转讗 讗驻讬' 诇专"讗 诇"诇 拽专讗 讚讗讘专 诪谉 讛讞讬 谞讜讛讙 讘讟诪讗讛 驻砖讬讟讗 讚讗讬住讜专 讗讘专 讞诇 讚讛讗 诪讻讬 讗讻诇 讻讝讬转 讘诪砖讛讜 讘砖专 诪谉 讛讟诪讗讛 讜讙讬讚讬谉 讜注爪诪讜转 诪砖诇讬诪讬谉 诇讻讝讬转 讛讜"诇 砖讬注讜专 砖诇诐 诇讙讘讬 讗讘专 诪谉 讛讞讬 讜讗诇讜 诇讙讘讬 讗讬住讜专 讟诪讗讛 讗讬谉 讻讗谉 讗诇讗 讞爪讬 砖讬注讜专 讚讗讬谉 讙讬讚讬谉 讜注爪诪讜转 诪砖诇讬诪讬谉 诇注谞讬谉 讗讬住讜专 讟诪讗讛 讚讬"诇 讚讗讬爪讟专讱 拽专讗 诇专"讗 讘讗讻诇 讘讬讞讚 讗讘专 讙讚讜诇 诪谉 讛讞讬 砖讘诇讗 讙讬讚讬谉 讜注爪诪讜转 讬砖 讘讘砖专 诇讘讚 讻讝讬转 讜住讚"讗 讚讗讬谉 讗讬住讜专 讗讘专 诪谉 讛讞讬 讞诇 注诇 讗讬住讜专 讟诪讗讛 拽诪"诇 讚讞讬讬诇 讜讙讚讜诇讛 诪讝讜 谞"诇 讚讗驻讬' 讗诐 诇讗 讗讻诇讜 讻讗讞讚 爪专讬讱 拽专讗 讚讗讬' 讗讘专 诪谉 讛讞讬 讞讬讬诇 讗注"讙 讚拽讚讬诐 诇诪讬讞诇 诇讗讬住讜专 讟诪讗讛 讚讻砖讗讻诇 讻讝讬转 讘诪砖讛讜 讘砖专 讜讙讬讚讬谉 讜注爪诪讜转 讛砖诇讬诪讜 诇讻讝讬转 讞讬讬诇 讻讘专 讗讬住讜专 讗讘专 诪谉 讛讞讬 讜讗讻转讬 讗讬住讜专 讟诪讗讛 讛讜"诇 讞爪讬 砖讬注讜专 讜诇讚讘专讬 讛转讜住' 讞爪讬 砖讬注讜专 诇讗讜 讻诇讜诐 讛讜讗 讗驻讬' 诇专"讬 讚讗诪专 讞爪讬 砖讬注讜专 讗住讜专 诪讛"转 诪"诪 讻砖诪砖诇讬诐 诇讗讻讜诇 诪谉 讛讘砖专 诇讞讜讚 讘讻讚讬 讗讻讬诇转 驻专住 注讚 讻讝讬转 讘爪讬专讜祝 诪砖讛讜 谞讬注讜专 讛诪砖讛讜 拽诪讗 诪诇讛爪讟专祝 注诐 讛讙讬讚讬谉 讜注爪诪讜转 诇讞讬讬讘 注诇讬讜 诪砖讜诐讗讘专 诪谉 讛讞讬 讜诪爪讟专祝 注诐 讛砖讗专 讘砖专 诇讛砖诇讬诐 讻讝讬转 讘砖专 诇讞讬讬讘 注诇讬讜 诪砖讜诐 讟诪讗讛 讜讻讛讗讬 讙讜讜谞讗 讗诪专讬谞谉 住驻"讘 讚讝讘讞讬诐 (讚祝 诇"讗) 讞爪讬 讝讬转 讞讜抓 诇讝诪谞讜 讜讞爪讬 讝讬转 讞讜抓 诇诪拽讜诪讜 讜讞爪讬 讝讬转 讞讜抓 诇讝诪谞讜 讗诪专 专讘讗 讜讬拽抓 讻讬砖谉 驻讬讙讜诇 讜讛"讛 诇注谞讬谉 讟讜诪讗讛 讗诪专讬谞谉 讻讛"讙 讻讬 诪爪讗 诪讬谞讜 讞讜讝专 讜谞讬注讜专 诇讛爪讟专祝 注诐 讛专讗讜讬 诇讜 讚讛讗 专讘讗 诪讬讬转讬 专讗讬讛 讚讜讬拽抓 讻讬砖谉 驻讬讙讜诇 诪讛讗 讚转谞谉 讻讘讬爪讛 讗讜讻诇 专讗砖讜谉 讜讻讘讬爪讛 讗讜讻诇 砖谞讬 砖讘诇诇谉 专讗砖讜谉 讞诇拽谉 讝讛 砖谞讬 讜讝讛 砖谞讬 讛讗 讞讝专 讜注专讘 专讗砖讜谉 讛讜讬 讗诇诪讗 讗注"驻 砖谞爪讟专祝 讻讘专 注诐 讞讜抓 诇诪拽讜诪讜 讻讬 讛讚专 诪爪讗 诪讬谞讜 讛专讗讜讬 诇讜 讬讜转专 谞讬注专 诪爪讬专讜驻讜 讛讗' 讜讞讬讬诇 注诇讬讜 砖诐 诪讬谞讜 讜讻谉 讛讚讬谉 诇注谞讬谉 讟讜诪讗讛 讛"谞 讗注"驻 砖谞爪讟专祝 讻讘专 讛诪砖讛讜 讘砖专 注诐 讛讙讬讚讬谉 讜注爪诪讜转 诇砖讬注讜专 讗讘专 诪谉 讛讞讬 讗驻"讛 讻讬 讛讚专 诪爪讗 诇讛爪讟专祝 诇讗讬住讜专 讟诪讗讛 讛专讗讜讬 诇讜 讬讜转专 讻讬讜谉 讚讗讬谉 讗讬住讜专 讞诇 注诇 讗讬住讜专 讞讜讝专 讜谞讬注专 诪爪讬专讜驻讜 讛讗' 讜诪爪讟专祝 诇讛砖诇讬诐 诇讻讝讬转 讟诪讗讛 讜讗驻讬' 诇专"讛 讚讗诪专 讛转诐 注讬专讜讘 诪讞砖讘讜转 讛讜讬 讜讗讬谞讜 讞讜讝专 诪爪讬专讜驻讜 讛讗' 讜诇讛爪讟专祝 注诐 诪讬谞讜 讜讛"谞 讻讬讜谉 讚谞爪讟专祝 诇讗讬住讜专 讗讘专 诪谉 讛讞讬 讗讬谞讜 讞讜讝专 诇讛爪讟专祝 诇讗讬住讜专 讟诪讗讛 讗驻"讛 诪讜讚讛 讛讻讗 讚讛讗 专"讛 讚讞讬 讛转诐 专讗讬转 专讘讗 诪讟讜诪讗讛 讛转诐 讗讬讻讗 砖讬注讜专讗 讛讻讗 诇讬讻讗 砖讬注讜专讗 讜驻讬' 专砖"讬 讛转诐 诪注讬拽专讗 砖讬注讜专 砖诇诐 讛讜讬 讜谞讞诇拽 讛讬诇讻讱 讻砖讞讝专 讜注讬专讘讜 砖诪讜 讞讝专 注诇讬讜 讗讘诇 讛讻讗 诪注讬拽专讗 讞爪讬 讝讬转 驻讬讙讜诇 讜讞爪讬 讝讬转 驻住讜诇 诇讗 谞拽专讗 砖诐 驻讬讙讜诇 注诇讬讜 讻"讗 砖诐 驻住讜诇 讛诇讻讱 讻讬 讛讚专 讗转讬 讞爪讬 讝讬转 讝诪谉 诇讗 驻拽注 砖诐 驻住讜诇 诇诪讬讞诇 砖诐 驻讬讙讜诇 讜讗"谞 诪注讬拽专讗 讛讬讛 砖讬注讜专 砖诇诐 讚讗讬住讜专 讟诪讗讛 讘讘讛诪讛 讝讜 讛诇讻讱 讻砖讞诇拽讜 诇诪砖讛讜 讘砖专 讜讙讬讚讬谉 讜注爪诪讜转 讛诪砖诇讬诪讬诐 诇讻讝讬转 讜讗讻诇讜 讻讬 讛讚专 诪诇讬讬讛 诪谉 讛讘砖专 诇砖讬注讜专 讗讬住讜专 讟诪讗讛 讗驻讬' 专"讛 诪讜讚讛 讚讞讜讝专 讜谞讬注专 诪讬讛讜 诇诪讗讬 讚驻讬' 讛转讜住' 讛转诐 讘砖诐 专"转 讛转诐 讗讬讻讗 砖讬注讜专讗 砖讬砖 诪谉 讛砖谞讬 讻砖讬注讜专 诇驻讬讻讱 讛谞讬讞 诇讛讗' 诇讛驻专讚 诪诪谞讜 讜讛诇讱 诇讜 诇讛转讞讘专 讗爪诇 专讗砖讜谉 讗讘诇 讛讻讗 诇讬讻讗 砖讬注讜专讗 诪谉 讛驻住讜诇 讜讗讬谉 诪谞讬讞 诇讜 讛驻讬讙讜诇 诇讛驻专讚 诪注诇讬讜 讜讗"讻 讛"谞 讬"诇 诇讻讗讜专讛 讻讬讜谉 讚诇讬讻讗 砖讬注讜专讗 诇讗讘专 诪谉 讛讞讬 讘诇讗 诪砖讛讜 讘砖专 讝讛 讗讬谉 诪谞讬讞 诇讜 诇讛驻专讚 诪注诇讬讜 讜诇讛爪讟专祝 注诐 讗讬住讜专 讟诪讗讛 讜讛"谞 诪砖诪注 讛转诐 讘讛讗 讚讗讬讬转讬 专"讛 专讗讬讛 诇诪讬诇转讬讛 诪讗讜讻诇 砖谞讟诪讗 讘讗讘 讛讟讜诪讗讛 讛讬讻讗 讚诇讬讻讗 砖讬注讜专 诪谉 讛砖谞讬 讗讬谞讜 诪谞讬讞 诇专讗砖讜谉 诇讛驻专讚 诪注诇讬讜 诇讬诇讱 诇讜 讗爪诇 讛讗' 讞讘讬专讜 讻讚驻讬' 讛转讜住' 讛转诐 讛"谞 讚讻讜讜转讬讛 诇讻讗讜专讛 讗驻"讛 讬砖 诇讬讬砖讘 讝讗转 讙诐 讗诇讬讘讗 讚专"讛 讗诇讗 砖诇讗 专爪讬转讬 诇讛讗专讬讱 讘讝讛 讚谞专讗讛 讚讛诇讻讛 讻专讘讗 讚讘转专讗 讛讜讗 讜讗驻讬' 讗讬 讙专住讬谞谉 专讘讛 讗驻"讛 讛诇讻讛 讻谉 讚专讘 讗砖讬 讚讘转专讗 讛讬讗 住"诇 讛转诐 讻讜讜转讬讛 诪讬讛讜 诪讛谞讬 转专转讬 专讗讬讜转 拽诪讗讬 讜讚讗讬 拽砖讛 诇驻讬' 讛转讜住' 讚砖"诪 讚讗讬 讞爪讬 砖讬注讜专 讗住讜专 诪讛"转 讗讬谉 讗讬住讜专 讗讞专 讞诇 注诇讬讜 讗驻讬' 讗讬 讗转讛 诪爪专驻讜 诇讗讬住讜专 讗讞专 砖讬砖诇讬诐 砖讬注讜专讜 讗驻"讛 讗讬谞讜 讞诇 注诇 讞爪讬 砖讬注讜专 砖诇 讗讬住讜专 专讗砖讜谉. 诪讬讛讜 拽"诇 讗诐 讗讬谉 讗讬住讜专 讞诇 注诇 讞爪讬 砖讬注讜专 讗"讻 讛讗 讚讗诪' 讘驻"讙 讚砖讘讜注讜转 (讚祝 讻"讞) 砖讘讜注讛 砖诇讗 讗讜讻诇 注砖专 讜转砖注 诪讛讜 讗讬谞讜 讞讬讬讘 讗诇讗 讗讞转 讗"诇 讗砖转讘砖转 注砖专 讛讜讗 讚诇讗 讗讻讬诇 讗讘诇 转砖注 诪讬讛讗 讗讻讬诇 驻讬' 讜讞诇讛 砖讘讜注讛 砖谞讬讛 砖诇 转砖注 讜讛讗 砖讘讜注讛 讝讜 砖诇 转砖注 讛讜"诇 讞爪讬 砖讬注讜专 砖诇 砖讘讜注讛 专讗砖讜谞讛 砖诇 注砖专 讜讻讬讜谉 讚讗讬谉 砖讘讜注讛 讞诇讛 注诇 讞爪讬 砖讬注讜专 讗诪讗讬 讞讬讬诇讗 砖诇 转砖注 讜讬"诇 讚诪讬讬专讬 讚讛讗 讚谞砖讘注 砖诇讗 讬讗讻诇 注砖专 讛讬讬谞讜 注砖专 讘讬讞讚 讘讘转 讗讞转 讜讘驻讬专讜转 拽讟谞讬诐 讗讬讬专讬 砖讘讬转 讛讘诇讬注讛 诪讞讝讬拽 诇注砖专 诪讛谉 讘讬讞讚 讜诇讗 讻讚驻讬' 专砖"讬 讚诪讬讬专讬 诪转讗谞讬诐 砖讗讬谉 讘讬转 讛讘诇讬注讛 诪讞讝讬拽 诪讛谉 注砖专 讘讘转 讗讞转 讜讻讬讜谉 讚砖讘讜注讛 砖诇 注砖专 讛讜讬 注诇 讘讬讞讚 讗讬谉 讞爪讬 砖讬注讜专 诪讛谉 讗住讜专 诪讛"转 讚讛讗 讟注诪讗 讚讞爪讬 砖讬注讜专 讗住讜专 诪谉 讛转讜专讛 讛讬讬谞讜 诪砖讜诐 讚讞讝讬 诇讗爪讟专讜驻讬 讜讛讗 诇讗 讞讝讬 诇讗爪讟专讜驻讗 讚讛讗 诇讗 谞砖讘注 讗诇讗 砖诇讗 诇讗讻诇谉 讘讘转 讗讞转 讜讛讗 诇讬讻讗 讘转 讗讞转 讜讻"转 讗诪讗讬 拽讗诪专 诇讬讛 讗讬砖转讘砖转 讚讬诇诪讗 讛讗 讚拽讗诪专 讗讬谞讜 讞讬讬讘 讗诇讗 讗讞转 讗讬讬专讬 讘谞砖讘注 注诇 注砖专 住转诪讗 讜诇讗 诪讬讬专讬 讘讘转 讗讞转 讚讘讻讛讗讬 讙讜讜谞讗 讞爪讬 砖讬注讜专 讗住讜专 诪讛"转 讚讬"诇 讚讛讜"诇 诇讗住讜拽讬 诪讚砖讗讬诇 诪讬谞讬讛 砖诇讗 讗讜讻诇 注砖专 讜转砖注 诪讛讜 讘注"讻 讘砖诇讗 讗讜讻诇 注砖专 讘讘转 讗讞转 讗讬讬专讬 讚讗诇"讻 驻砖讬讟讗 讚诇讗 讞讬讬诇 注诇 转砖注 讻讬讜谉 讚拽讬"诇 讻专"讬 讚讗诪专 讞爪讬 砖讬注讜专 讗住讜专 诪讛"转 讜讗讻转讬 拽"诇 讚转谞谉 讘讛讛讜讗 驻专拽讬谉 (讚祝 讻"讝) 砖讘讜注讛 砖诇讗 讗讜讻诇 讻讻专 讝讜 砖讘讜注讛 砖诇讗 讗讜讻诇谞讛 砖讘讜注讛 砖诇讗 讗讜讻诇谞讛 讜讗讻诇讛 讗讬谞讜 讞讬讬讘 讗诇讗 讗' 讜讘讙诪' 诇"诇 诇诪转谞讬' 砖诇讗 讗讜讻诇 砖诇讗 讗讜讻诇谞讛 讛讗 拽诪"诇 讟注诪讗 讚讗诪专 砖诇讗 讗讜讻诇 讜讛讚专 砖诇讗 讗讜讻诇谞讛 讚诇讗 诪讞讬讬讘 讗诇讗 讞讚讗 讗讘诇 讗诪专 砖诇讗 讗讜讻诇谞讛 讜讛讚专 讗诪专 砖诇讗 讗讜讻诇 诪讞讬讬讘 转专转讬 讻讚专讘讗 讚讗诪专 专讘讗 砖讘讜注讛 砖诇讗 讗讜讻诇 讻讻专 讝讜 讻讬讜谉 砖讗讻诇 诪诪谞讜 讻讝讬转 讞讬讬讘 砖诇讗 讗讜讻诇谞讛 讗讬谞讜 讞讬讬讘 注讚 砖讬讗讻诇 讗转 讻讜诇讛 讜讛砖转讗 讻讬 讗诪专 砖诇讗 讗讜讻诇谞讛 讜讛讚专 讗诪专 砖诇讗 讗讜讻诇 讗诪讗讬 诪讬讞讬讬讘 转专转讬 讛讗 讘讻诇诇 砖讘讜注讛 讛讜讬 讗讬住讜专讗 谞诪讬 讻诇 砖讛讜讗 讻讬讜谉 讚讞爪讬 砖讬注讜专 讗住讜专 诪讛"转 讜讗诪讗讬 讞讬讬诇讗 砖讘讜注讛 砖谞讬讛 砖诇 砖诇讗 讗讜讻诇 诇讙诪专讬 讜讘讛讗 讗讬谉 诇讜诪专 讚讛讗 砖谞砖讘注 砖诇讗 讗讜讻诇谞讛 讛讬讬谞讜 砖诇讗 讗讜讻诇谞讛 讘讘转 讗讞转 讘讬讞讚 砖讛专讬 驻讬' 讛转讜住' 砖诐 讜讛讻专讬讞讜 讚讘谞砖讘注 砖诇讗 讗讜讻诇谞讛 讗诐 讗讻诇讜 讻讜诇讜 讗诇讗 砖砖讬讬专 诪诪谞讜 驻讞讜转 诪讻讝讬转 讞讬讬讘 讻讗诇讜 讗讻诇讜 讻讜诇讜:

